Džonson: EU mora da napravi fundamentalne promene u pregovorima o Bregzitu - Svet - Dnevni list Danas\nPočetna » Svet » Džonson: EU mora da napravi fundamentalne promene u pregovorima o Bregzitu\nBritanski premijer Boris Džonson rekao je danas da se Velika Britanija mora spremiti za prekid sa Evropskom unijom bez sporazuma sem ako ne dođe do „fundamentalne“ promene stava iz evropskog bloka.\n0Piše: Beta 16. oktobra 2020. 14.36\nDžonson kaže da EU odbija da omogući Britaniji trgovinski sporazum kao onaj koji ima sa Kanadom, što Britanija traži.\nTo je njegov odgovor evropskim vodjama koji su rekli na samitu u Briselu da Britanija treba da promeni svoje stavove da bi bilo moguće postizanje sporazuma.\nBritanija je ranije zapretila da će napustiti pregovore ukoliko se dogovor ne postigne na evropskom samitu koji se završava danas.\nDžonson danas nije išao toliko daleko ali je rekao da izgleda kao da je EU „odustala“ od ideje o postizanju sporazuma. Rekao je da bi Britanija slušala ukoliko bude „fundamentalne promene pristupa“ iz Brisela.\nBritanija je zvanično napustila EU 31. januara ali ostala je deo ekonomskih struktura Unije do 31. decembra. Posle tog prelaznog perioda potrebno je da se sklopi novi trgovinski sporazum ili će početi da se primenjuju opšte ekonomske tarife sa EU prema Svetskoj trgovinskoj organizaciji.\nBoris Džonson, Bregzit, Evropska unijaBeograd\nEvropski parlament glasao o sporazumu o Bregzitu, sutra rezultati glasanja\nVakcine Džonson i Džonson stižu u EU u aprilu


Ima li Srba u Filipu Rodiću? - Javni servis\nPojavljivanje komentara na istu temu u nedeljniku „Novosti“, koji izdaje Srpsko nacionalno vijeće u Hrvatskoj, pokrenuo je seriju napada na novinarku Anju Kožul.\nStvaranju pogromaške atmosfere doprinosi i kolumnista beogradskih „Večernjih novosti“ Filip Rodić, koji u svom tekstu postavlja pitanje „Ima li Srba u SNV?“\nAko vam je ovaj komentar i napad zaličio na vokabular iz devedesetih, niste daleko od istine, jer smo takve komentare slušali od strane Milorada Vučelića, sadašnjeg glavnog i odgovornog urednika „Večernjih novosti“, osnivača nedeljnika „Pečat“ u kojem je pomenuti Rodić pomoćnik glavnog i odgovornog urednika.\nSlušali smo ih devedestih, za vreme ratova, kada su upravo Srbi u Hrvatskoj i Bosni i Hercegovini najsurovije zloupotrebljavani, a potom odbacivani. A Vučelić je, kao tadašnji direktor svemoćne RTS, tek u 17 ili 27 minutu u centralnom Dnevniku izvestio o „padu Krajine“.\nKrugovi se veoma „lepo“ zatvaraju tako da Rodić sebi daje slobodu da dovodi u pitanje uređivački koncept nedeljnika Srpskog nacionalnog vijeća, ali i njihovog političkog koncepta. Slično Miodragu Linti, i Filip Rodić sa bezbedne daljine zamera na pokušajima hrvatsko-srpskog poverenja, pomirenja i obostrano hrabrim koracima u tom smeru. Pritom Rodić baš i nije originalan sa tim pitanjem o Srbima, pošto je isto pitanje na konferenciji u Beogradu još 2011. godine postavio tadašnji (iziritirani) ruski ambasador Konuzin.\nIzuzetno je važno napomenuti da je glasilo Srpskog nacionalnog vijeća u Hrvatskoj, nedeljnik „Novosti“ i portalnovosti.com, jedan od najboljih listova u regionu u kojem rade izvanredni novinari iz brojnih medija, a u prvom redu iz nekada svakako najbolje evropske novine Feral Tribuna. „Novosti“ su svakoga dana meta nacionalista, šovinista, ratnih zločinaca, desničara, pod konstantnim zahtevima desnice da budu zabranjeni, da se ukinu sredstva za podršku medijima manjina, pa sve do najbrutalnijih pretnji uredništvu i novinarima. „Novosti“, kao i Srpsko nacionalno vijeće, imaju nezamenjivu ulogu kada je reč o očuvanju društvenog, kulturnog, političkog identiteta Srba u Hrvatskoj danas. Uprkos ogromnim izazovima kroz koje su prolazili, uspeli su da, iako malobrojni, nametnu pitanje položaja Srba u Hrvatskoj i bez neke velike podrške iz matice. „Novosti“ treba braniti pre svega zbog toga što veoma profesionalno obavljaju novinarsku misiju, posvećeno, temeljno, istraživački, a ne zbog toga što su glasilo Srpskog nacionalnog vijeća ili srpske manjine, jer nisu samo to.\nPo meni je potpuno legitimno otvoriti pitanje Gujonovog imenovanja od strane onih koji predstavljaju Srbe i dijasporu u regionu. Umesto da to bude razlog za legitmnu diskusiju od strane svakako najuticajnijeg medija srpske manjine u regionu, Gujonov mandat započinje sa ovakvom odbranom njegovog lika i dela. Bilo bi dobro da se on sam distancira od ovakvkih branitelja, pošto je smisao njegovog postavljena na visoku poziciju u Ministarstvu spoljnih poslova upravo podrška Srbima u regionu, njihovim glasilima i njihovoj slobodi.\nA sloboda, značaj i hrabrost „Novosti“ su veliki i nesporni.\nDok se to formalno ne konstatuje iz Beograda, stalno ću se pitati: „Ima li ovde razuma?“\nA pošto znamo odgovor na to pitanje, bolje je da budem eksplicitan – od istorijskog je značaja da podržimo „Novosti“, Srpsko nacionalno vijeće i druge institucije Srba u Hrvatskoj, uključujući i Srpsku pravoslavnu crkvu, insitucije koje nastoje da očuvaju nasleđe, kulturnu baštinu, jezik, i da unaprede taj prostor. Koje brinu o stratištima u kojima su, pored drugih naroda, stradavali i Srbi.\nOd istorijskog je značaja da se podrže napori koje čine ove institucije koje,\nuz sve razlike, rade u slozi sa Crkvom, obnavljaju svoj ekonomski život u sredinama u kojima žive, obnavljaju školsku i kulturnu autonomiju, bore se za ravnopravnost i priznanje ćirilice, pružaju pravnu pomoć mnogima, pružaju humanitarnu pomoć još brojnijima, raskrčuju i obnavljaju obrasle i zapuštene društvene domove i crkve, grade nove kulturne centre i sedišta u Zagrebu, Rijeci, Vukovaru, Kninu, Osijeku i drugim mestima. Izgrađuju odnose između Hrvatske i Srbije u meri u kojoj mogu. Šire i svoj i prostore slobode u Hrvatskoj generalno.\n1. Decembar 2020. Javni servis


10 najboljih hotela u blizini: Urquinaona Station - TripAdvisor\nNoćenja s doručkom u La Rambla\nHoteli u: La Rambla (Zvezdice: 5)\nRomantični hoteli u La Rambla\nHoteli sa bazenima u Les Corts\nHoteli u blizini: Tetuan Station\nHoteli u blizini: Stanica Arc de Triomf\nHoteli u blizini: Diagonal Station\nNajbolji hoteli u blizini: Urquinaona Station, Barselona\n766 od 3.430 objekata odgovara vašim filterima. Obriši sve filtere\nFiltrirajHoteli50 km od lokacije Urquinaona Station\n2,7 km od: Urquinaona Station\nCena koju ste pronašli je za 41% niža od prosečne cene ovog hotela od 226 US$ za noćenje.\nMagdalenes, 13-15, 08002 Barselona, Španija\n0,3 km od: Urquinaona Station\nBr. 1 u pogledu odnosa cena/kvalitet od 1.105 hotela u Barseloni\nPlaza Catalunya, 19, 08002 Barselona, Španija\nBr. 2 u pogledu odnosa cena/kvalitet od 1.105 hotela u Barseloni\nPrikaži sve povoljne ponude (17) počev od 172 US$\nGran Via de les Corts Catalanes 642, 08007 Barselona, Španija\nBr. 3 u pogledu odnosa cena/kvalitet od 1.105 hotela u Barseloni\nPrikaži sve povoljne ponude (12) počev od 287 US$\nTrafalgar, 26, 08003 Barselona, Španija\nBr. 4 u pogledu odnosa cena/kvalitet od 1.105 hotela u Barseloni\nAvd Portal De L’Angel 17, 08002 Barselona, Španija\nBr. 5 u pogledu odnosa cena/kvalitet od 1.105 hotela u Barseloni\nCena koju ste pronašli je za 11% niža od prosečne cene ovog hotela od 203 US$ za noćenje.\nC/Pallars 203, 08005 Barselona, Španija\n2,6 km od: Urquinaona Station\nCena koju ste pronašli je za 24% niža od prosečne cene ovog hotela od 168 US$ za noćenje.\nPrikaži sve povoljne ponude (15) počev od 263 US$\nPlaza Urquinaona, 2, 08010 Barselona, Španija\n0,1 km od: Urquinaona Station\nBr. 6 u pogledu odnosa cena/kvalitet od 1.105 hotela u Barseloni\nPrikaži sve povoljne ponude (14) počev od 211 US$\nTrafalgar 30, 08010 Barselona, Španija\nBr. 7 u pogledu odnosa cena/kvalitet od 1.105 hotela u Barseloni\nCalle Bruc 33, 08010 Barselona, Španija\nBr. 8 u pogledu odnosa cena/kvalitet od 1.105 hotela u Barseloni\nPlaça de Catalunya 7, 08026 Barselona, Španija\n0,4 km od: Urquinaona Station\nBr. 9 u pogledu odnosa cena/kvalitet od 1.105 hotela u Barseloni\nCena koju ste pronašli je za 11% niža od prosečne cene ovog hotela od 221 US$ za noćenje.\nPrikaži sve povoljne ponude (17) počev od 395 US$\nGran Via de les Corts Catalanes, 668, 08010 Barselona, Španija\nBr. 10 u pogledu odnosa cena/kvalitet od 1.105 hotela u Barseloni\nRoger de Lluria 16-18, 08010 Barselona, Španija\n0,2 km od: Urquinaona Station\nBr. 11 u pogledu odnosa cena/kvalitet od 1.105 hotela u Barseloni


Voriorsi za istoriju, peti put uzastopno u finalu plej-ofa | Magazin Restart\nVoriorsi za istoriju, peti put uzastopno u finalu plej-ofa\nin: Sport, Vesti\nZvanični šampioni NBA lige Golden Stejt Voriorsi plasirali su se u finale plej-ofa petu godinu zaredom, pošto su u četvrtoj utakmici finala Zapadne konferencije posle produžetka pobedili Portland – 119:117, za ukupno 4-0 u seriji.\nVoriorsi su prvi tim od 1966. godine i legendarnih Seltiksa koje je predvodio Bil Rasel, koji je pet godina uzastopno stizao do velikog finala. Protiv boljeg iz serije Milvoki – Toronto, u kojoj Baksi trenutno vode 2-1, Golden Stejt će pokušati da osvoji četvrtu titulu u poslednjih pet sezona i treću zaredom.\nBez obzira na to što u ovoj seriji nisu mogli da računaju na povređene Kevina Durenta i Demarkusa Kazinsa, a u četvrtoj utakmici ni Andrea Igudalu, zvanični šampioni imali su odgovor na sve pokušaje Blejzersa, kojki su u prethodnoj rundi eliminisali Denver Nikole Jokića, da produže seriju.\nLideri domaćih Demijan Lilard (28 poena i 12 asistencija) i Si Džej Mekalum (26 poena, 7 asistencija) pružili su najbolje partije u finalu Zapada, a Majers Leonard (30 poena, 12 skokova) najbolju u karijeri, ali to nije bilo dovoljno.\nS druge strane dominirao je trio, uz Andrea Igudalu, najzaslužniji za prvu titulu ove ekipe, 2015. godine. Stef Kari je ubacio 37 poena, uz 13 skokova i 11 asistencija, „tripl-dabl“ je ostvario i Drejmond Grin (18 poena, 14 skokova, 11 asistencija), dok je Klej Tompson završio sa 17 poena.\nKari i Grin su prvi saigrači u istoriji NBA plej-ofa, koji su ostvarili „tripl-dabl“ na istoj utakmici.\nČetvrta utakmica finala Istočne konferencije igra se u utorak uveče u Torontu.


Pomoć EU za izbeglice je „palijativna nega“ - 25.09.2015, Sputnik Srbija\nDa EU i SAD nisu trošile mnogo novca na razvoj globalne vojne mašinerije, mogle bi da izdvoje više sredstava za sprečavanje humanitarne katastrofe, kaže Vadim... 25.09.2015, Sputnik Srbija\nvesti, svet, nemačka, francuska, fransoa oland, angela merkel, donald tusk, vadim kozin, eu\n22:29 25.09.2015 (Osveženo: 16:19 05.10.2015)\nDa EU i SAD nisu trošile mnogo novca na razvoj globalne vojne mašinerije, mogle bi da izdvoje više sredstava za sprečavanje humanitarne katastrofe, kaže Vadim Kozin, analitičar na Ruskom institutu za strateška istraživanja.\nKozin smatra da je pomoć koju je izdvojila EU za rešavanje izbegličke krize „palijativna nega“.\nEK: 17 miliona Srbiji, milijarda Turskoj\n23 Septembar 2015, 15:25\n„Tog novca će biti dovoljno samo za početak, za pola meseca. Turska je dobila milijardu evra, a tamo se nalazi dva miliona izbeglica iz Sirije i Iraka. Znači petsto evra po osobi, to je premalo. U Evropu će stići do milion migranata, to su ogromni troškovi za EU. Da EU i SAD nisu trošile mnogo novca na razvoj globalne vojne mašinerije, mogle bi da izdvoje više sredstava za sprečavanje humanitarne katastrofe. Ali novo nuklearno naoružanje im je interesantnije od sudbine nedužnih ljudi kojima bi EU i SAD trebalo da nadoknade štetu“, kaže Kozin.\nNa samitu šefova država Evropske unije u Briselu je postignut dogovor da se izdvoji oko milijardu evra kako bi se zaustavio priliv izbeglica sa Bliskog istoka.\nPredsednik Evropskog saveta Donald Tusk rekao je da su „dvadesetosmorica“ odlučili da povećaju pomoć Libanu, Jordanu, Turskoj i drugim zemljama u regionu.\n„Ponudićemo im pomoć u zamenu za saradnju. Najmanje milijardu evra će biti izdvojeno za pomoć izbeglicama u regionu preko Visokog komesarijata za izbeglice UN i Svetskog programa za hranu“, rekao je Tusk.\nFrancuski predsednik Fransoa Oland je nakon sastanka u Briselu izjavio da Evropska unija ne može sama da se izbori sa izbegličkom krizom i da bi SAD i Kanada trebalo da preuzmu deo tereta, a nemačka kancelarka Angela Merkel je rekla da je postignuti dogovor samo prvi korak, ali da je EU još daleko od rešenja.


30-08-2019 18:52 Svet Region\nSrbija i Crna Gora treba da budu prirodni partneri i saveznici izjavio je potpredsednik Atlantskog saveta SAD Dejmon Vilson.\nTo zahteva uzajamno poštovanje, dobru volju i prihvatanje suvereniteta obeju država.\nVilson tvrdi da samo Rusija ima interesa da ometa proces pomirenja i saradnje u regionu. Prema njegovim rečima, normalizacija uloge Srbije u regionu, uključujući i sporazum Beograda i Prištine, doprineće uklanjaju barijera i boljim odnosima u celom regionu.\nLekcije koje smo, kako kaže, naučili u Crnoj Gori su od velike pomoći i vrlo su poučne, ali jedini način da se osigura stabilnost je kroz dalju saradnju i oprez među saveznicima.\nZapadni Balkan je nedovršen posao u Evropi i na kraju budućnost celog regiona je u celovitoj i slobodnoj Evropi.\nOčigledno će predstojeća odluka o Albaniji i Severnoj Makedoniji utrti put za narednih nekoliko decenija. S obzirom na hrabre korake lidera u Skoplju, posebno da se dođe do trajnog sporazuma sa susedima u Atini, bilo bi šteta da se evropski lideri povuku u ovom trenutku.\n"Posle svega, otvaranje pristupnih pregovora je poziv da se više radi i sprovodi više reformi, a ne manje. Sjedinjene Države imaju jak interes da EU nastavi proširenje u jugoistočnoj Evropi”, rekao je Vilson, preneo je portal RTCG.\n“Ruske obaveštajne agencije su iznad svega prilagodljive i snalažljive. Lekcije koje smo naučili u Crnoj Gori su od velike pomoći i vrlo su poučne, ali jedini način da se osigura stabilnost je kroz dalju saradnju i oprez među saveznicima. Izgradnja otpornih demokratija i jačanje institucija i javne svesti je pravi način kako ćemo se braniti u kombinaciji sa članstvom Crne Gore u NATO savezu i na kraju u Evropskoj uniji”, smatra Vilson.\nPročitajte OVDE šta je to Lazanski novo otkrio a tiče se Balkana.


Opoziciji ne odgovaraju bilo kakvi izbori – Zvornik Danas\nNaslovna/naslovna/Opoziciji ne odgovaraju bilo kakvi izbori\nOpoziciji ne odgovaraju bilo kakvi izbori\nBANJALUKA – Potpredsjednik SNSD-a Željka Cvijanović ocijenila je da je zahtjev opozicije o prijevremenim izborima, raspuštanju skupštine i podnošenju ostavke predsjednika Srpske Milorada Dodika isprazna priča jer opoziciji uopšte ne odgovaraju bilo kakvi izbori, ni redovni ni prijevremeni, ni parlamentarni, ni predsjednički.\n„Oni bi najradije da izbjegnu i dolazeće lokalne izbore, pa su im i stranci nastojali pomoći idejom da se prolongira mandat postojećih lokalnih skupština i načelnika za dvije godine do narednih opštih izbora 2018. godine“, rekla je Cvijanovićeva Srni.\n„Oni ne žele izbore, već nered i galamu, jer znaju gdje im je mjesto nakon krajnje nesposobnosti koju su pokazali na lokalnom nivou i podaništva koje su pokazali u Sarajevu“, naglasila je Cvijanovićeva.\n„Baš kao što je viđeno i to kako ti opozicionari nakon zasjedanja Narodne skupštine trče u ambasade da odnesu skupštinske zaključke i isplaču se na ramenu ponekog ambasadora, obično onih koji se ježe i na pomisao o Republici Srpskoj“, navela je Cvijanovićeva.\n„Bilo kako bilo, institucije Srpske će nastaviti da rade i obavljaju svoje zadatke kao i do sada, bez obzira na to šta će raditi opozicija“, kategorična je Cvijanovićeva.\nGovoreći o zahtjevu opozicije da ostavku podnese ministar unutrašnjih poslova Dragan Lukač i Vlada Srpske nakon što je uhapšena grupa specijalaca zbog počinjenog razbojništva i pljačke, Cvijanovićeva je napomenula da je upravo MUP Srpske rasvijetlio taj slučaj i pohapsio počinioce, pri tome „čisteći“ i sopstvenu strukturu.\n„Ako je negdje postojala politička odgovornost i ako je neko trebalo da ode, onda je to Savjet ministara nakon pokušaja atentata na premijera /Srbije Aleksandra/ Vučića u Srebrenici. Ali, oni niti su otišli, niti su razriješili taj slučaj u kojem je jedan strani državnik bio gotovo linčovan i životno ugrožen, a bezbjednosne agencije na nivou BiH potpuno neefikasne“, navodi predsjednik Vlade Srpske.\nCvijanovićeva je dodala da je, za razliku od toga, MUP Srpske rasvijetlio slučaj razbojništva i pljačke, pokazavši efikasnost, profesionalnost, ali i opredijeljenost da se uhvati u koštac sa tim teškim krivičnim djelom, „čisteći“ i sopstvene redove.\ncvijanović izbori politika\nStomačne tegobe pune banjalučke ambulante\nPodnesen izvještaj za počinjeno krivično djelo „Nesavjestan rad u službi“\nSrbija i BiH u centru džinovskog kišnog oblaka koji je prekrio Evropu (foto)


Predsednik i premijer Srbije nisu pružili podršku, Republika Srpska nastavlja svojim putem | WebTribune\nHome U FOKUSU Predsednik i premijer Srbije nisu pružili podršku, Republika Srpska nastavlja svojim putem\nPosted date: септембар 01, 2016 In: U FOKUSU\nPredsednik i premijer Srbije nisu pružili podršku zvaničnicima Republike Srpske oko referenduma, ali nisu hteli ni da utiču na njihov stav.\nTo se navodi u zajedničkoj izjavi Tomislava Nikolića i Aleksandra Vučića objavljenoj nakon sastanka u Predsedništvu.\nKako se navodi, državni vrh Srbije nije pružio podršku, ali “ni na koji način nije želeo da utiče na promenu stavova legalno izabranih političara u Republici Srpskoj povodom održavanja najavljenog referenduma”.\n“Srbija će, bez obzira na određene razlike u viđenjima situacije u regionu, uvek podržati srpski narod, građane Republike Srpske i njene institucije”, navodi se u saopštenju.\nSastanak predsednika Tomislava Nikolića i premijera Vučića trajao je od 14:30 do 16 časova, a održan je zbog situacije nastale pošto je Upravni odbor Saveta za primenu mira u BiH pozvao vlasti RS da odustanu od referenduma o Danu RS.\n“Osnovna tema razgovora bila je očuvanje stabilnosti i mira u regionu. Predsednik i premijer istakli su da je politika Srbije poštovanje teritorijalnog integriteta BiH, kao i integriteta entiteta Republike Srpske”, navodi se u saopštenju.\nNa sastanku su bili član Predsedništva BiH Mladen Ivanić, predsednik RS Milorad Dodik, predsednica Vlade RS Željka Cvijanović i predsednik Srpske demokratske stranke Mladen Bosić.\nSrpski premijer rekao je ranije da ne vidi svrhu ovog sastanka, uz ocenu da su politički lideri u RS “već unapred doneli svoje odluke”.\nUpravni odbor Saveta za primenu mira u BiH pozvao je u utorak RS da ne održi referendum o Danu Republike 9. januaru i poručio da neće tolerisati bilo kakvo kršenje Dejtonskog sporazuma, uključujući i pokušaje otcepljenja.\nSa stavom Saveta nije saglasna Rusija.\nDodik: Mi nastavljamo\nPredsednik RS Milorad Dodik izjavio je da u Srpskoj postoji jedinstvo u nameri da se odbrani Dan RS, te poručio da se u tom pogledu nastavljaju aktivnosti.\n“Stav Republike Srbije je da se neće mešati, ni podržavati, ali ni osporavati odluku koju donosimo u RS, a da je na nama da ocenimo sve opasnosti i sve probleme koje eventualne odluke koje donosimo u RS mogu izazvati”, poručio je Dodik.\n“RS je jedinstvena u nameri da se odbrani Dan RS i u tom pogledu će nastaviti dalje aktivnosti”, zaključio je Dodik.


Sporazum EU i Japana o slobodnoj trgovini - Prehrambena industrija | Agroklub.rs\nSporazum EU i Japana o slobodnoj trgovini\nEU i Japan potpisali su sporazum o slobodnoj trgovini. Detalje će Brisel i Tokio tek dogovoriti, ali se zna da će biti ukinute carine za elektroniku i automobile iz Japana, odnosno za sir, vino i testeninu iz Evropske unije.\nPotpisan u Briselu, uoči susreta sa Trampom, na samitu u Hamburgu, "politički sporazum" između dveju ekonomija koji čine jednu trećinu globalnog BDP-a, itekako je simboličan. Neke oblasti se još moraju ispregovorati, ali zvaničnici tvrde da su ključne prepreke rešene, piše Reuters.\n"Verujem da Japan i Evropska unija pokazuju snažnu političku volju da razviju zastave slobodne trgovine protiv pomaka prema protekcionizmu", izavio je japanski premijer Šinzo Abe (Shinzo Abe) na zajedničkoj konferenciji za novinare s zvaničnicima institucija EU Donaldom Tuskom i Žan-Klod Junkerom.\nProtiv Trampove izolacije i protekcionizma\n"Iako neki kažu da se vreme izolacionizma i raspadanja opet vraća, dokazujemo da to nije slučaj", rekao je predsednik Evropskog Saveta Tusk.\n"Nema zaštite u protekcionizmu", dodao je Junker, predsednik izvršne Evropske komisije. On je odbacio mogućnost da će doći do daljnjih pregovaračkih problema i rekao da se nada da će sporazum stupiti na snagu početkom 2019. godine.\nStrah od jeftinijeg uvoza najteže pitanje\nStrah od jeftinijeg uvoza za evropske proizvođače automobila i japanske proizvođače mleka bili su među najtežim pitanjima. Ipak, zvaničnici su rekli da su dve strane dogovor postigle vođene zajedničkim alarmom zbog Trampovog udajavanja od višestranih otvorenih trgovinskih sistema i agresivne politike "America First".\nViše od 200 evropskih proizvoda koji imaju koristi od geografskih zaštita - na primer, pršut iz italijanske Parme, neće se "suočiti" s japanskom konkurencijom pod istim imenom. Škotski viski možda neće imati koristi od takvog posla s obzirom na to da bi Velika Britanija trebalo da napusti EU 2019. godine.\nEvropska unija EU Japan Sporatum Trgovina Brisel Tokio Sir Vino Carine Šinzo Abe Donald Tusk Žan-Klod Junker


Sto napada na kontrolore u beogradskom prevozu za tri godine\nU poslednje tri godine dogodilo se više od 100 napada na kontrolore u gradskom saobraćaju u Beogradu, od čega 52 samo u 2015. godini, saopšteno je danas iz kompanije Bus plus.\nU saopštenju se navodi da se gotovo svakodnevno dogadjaju fizički i verbalni napadi na kontrolore i vozače gradskog prevoza dok obavljaju posao.\nPoslednji napad dogodio se u četvrtak, na autobuskom stajalištu u Bulevaru kralja Aleksandra 73, kada je na kontrolora A.S, nasrnuo nepoznati muškarac. Prema izjavama očevidaca i kolega, napadač je kontrolora dva puta udario u glavu tupim predmetom, pretpostavlja se bokserom, posle čega je izgubio svest.\nA.S. je prevezen u Urgentni centar, gde su mu konstatovane teške povrede. Njegovo stanje je stabilno i on je posle ukazane pomoći pušten na kućno lečenje.\nDirektor kompanije Apeks Veljko Vlahović osudio je napad ali i svaki drugi vid agresije kojima su kontrolori i vozači izloženi.”Kontrolora je, pod nerazjašnjenim okolnostima, napao nepoznati muškarac. To je 52. napad na kontrolore od početka godine čije su posledice teške telesne povrede. Napadi koji prodju sa lakšim povredama su gotovo svakodnevni, verbalne uvrede takodje. To zaista zabrinjava, jer su kontrolori i vozači naši sugradjani koji samo rade svoj posao”, rekao je Vlahović.\nGradski menadžer Beograda Goran Vesić osudio je taj napad na kontrolora i dodao da Grad osudjuje nasilje svake vrste i zahteva da počinilac bude priveden i kažnjen.\n“Razgovarao sam sa Veselinom Milićem, načelnikom Policijske uprave za grad Beograd, koji mi je obećao brzu istragu i ja sam siguran da policija intenzivno radi na rasvetljavanju ovog slučaja. Zbog sve učestalijih napada na kontrolore i vozače GSP-a sudije bi trebalo rigoroznije da primenjuju zakon kako bi se huliganima stalo na put i kako se ovakvi dogadjaji više ne bi ponavljali”, rekao je Vesić.\nOn je dodao da gradjani moraju da kupuju karte jer se tako finansira gradski prevoz i nabavka autobusa.”Zamislite kako bi izgledao samo jedan dan bez gradskog prevoza. Zato apelujem na gradjane da imaju razumevanja i da na kontrolore i vozače gledaju kao na ljude koji obavljaju svoj posao i to u službi grada i gradjana Beograda”, rekao je Vesić.


Inspektori UIO-a BiH u pojačanim kontrolama zahtjeva za povrat PDV-a\nnedjelja, 08 Decembar 2019 11:15\nInspektori Uprave za indirektno oporezivanje pojačali su kontrole zahtjeva za povrat PDV-a i zahtjeva za poreski kredit koji su u svojim PDV prijavama iskazivali poreski obveznici u toku ove godine.\nIz UIO pojašnjavaju da se pojačana kontrolna aktivnost trenutno provodi na području banjalučkog regionalnog centra UIO, a posebna se pažnja u kontrolama posvećuje popisu zaliha kod poreskih obveznika.\nPo okončanju pojačanih kontrolnih aktivnost u banjalučkom regionalnom centru Uprave, slijedit će pojačane kontrole i u ostalim regionalnim centrima UIO.\nPoreski obveznici koji se nalaze u sistemu PDV-a, a koji pripadaju regionalnom centru Banja Luka u devet mjeseci 2019. godine, povećali su zahtjeve za povrat PDV-a i zahtjeve za poreski kredit u iznosu nešto većem od 31 milion KM u odnosu na isti period 2018. godine.\nTo je bio razlog da inspektori UIO krenu u pojačane kontrole kod poreskih obveznika u cilju provjere zakonitosti i ispravnosti povećanja zahtijevanog povrata PDV-a i poreskog kredita. UIO je pored inspektora koji već rade u regionalnom centru Banja Luka pojačala inspektorski sastav na način da je iz ostalih regionalnih centara Uprave privremeno raspoređen određeni broj inspektora, te je na takav način formiran tim od ukupno 68 ovlaštenih službenih lica koji imaju zadatak da izvrše više od 200 potpunih i informativnih kontrola.\nPo okončanju kontrolnih aktivnosti, koje su započele 12.novembra, UIO će i zvanično predstaviti rezultate pojačanih kontrola.\n"Ono što je do sada uočeno je činjenica da su pojedini poreski obveznici iskazivali zalihe u većim iznosima od stvarnog stanja, te je zato u kontrolama posebno naglašena obaveza popisa zaliha. Po okončanju pojačanih kontrolnih aktivnosti u banjalučkom regionalnom centru UIO, inspektori Uprave pojačat će kontrolne aktivnosti i u ostala tri regionalna centra UIO", navodi se u saopćenju.


Ministarstvo predložilo da štrajkači “Fijata” potpišu protokol, oni nude svoju verziju\nMinistаrstvo privrede predložilo je predstаvnicimа sindikаtа rаdnikа kragujevačke fabrike “Fijаt”, koji su u štrajku, potpisivаnje protokolа, koji bi omogućilo početak pregovorа rаdnikа i rukovodstvа te fabrike, već u ponedeljаk, 17. julа. Štrajkači odgovaraju da će Ministarstvu dati svoju verziju Protokola za pregovore.\nOdluka o nastavku štrajka u ''Gorenju'' u utorak\nZaposleni u Fabrici rashladnih uređaja slovenačke kompanije "Gorenje" u Valjevu, ponovo su obustavili rad, nezadovoljni predlogom menadžmenta za povećanje zarada.\nZa finansiranje projekata na lokalu još 130 miliona dinara\nMinistarstvo privrede raspisalo je još jedan poziv lokalnim samoupravama za prijavu dodatnih infrastrukturnih projekata, koji će se u ovoj godini finansirati u okviru "Programa podrške razvoju poslovne infrastrukture", a za čiju realizaciju je izdvojeno 130 miliona dinara.\nSamo jedna ponuda na tenderu zа odlaganje otpada u Vinči\nPonude za dodelu ugovora za javno-privatno partnerstvo za tretman i odlaganje komunalnog otpada na deponiji u Vinči otvorene su u Skupštini Beograda, a na taj obavezujući javni poziv stigla je ponuda francusko-japanskog konzorcijuma “Suez – Itochu”.\n"Samsung" investira 150 miliona u nove kompanije u Evropi\nKompanija Samsung Electronics otvara kancelariju u Berlinu koja će služiti kao centar za sturtup investicije i akvizicije u Evropi.\nU Srbiji je ekonomski rast u prvom kvartalu 2017. godine bio najniži od svih zemalja u regionu i iznosio je 1,2 odsto, saopštila je danas kompanija za upravljanje poslovnim informacijama Bisnode.\nPredsednik sindikata Nezavisnost u FCA izbačen iz Štrajkačkog odbora\nPredsednik Sindikata "Nezavisnost" u kragujevačkoj fabrici Fijat Krajsler automobili (FCA) Srbija Zoran Stanić rekao je agenciji Beta da je izbačen iz Štrajkačkog odbora odlukom predsednika Samostalnog sindikata u fabrici i predsednika Štrajkačkog odbora Zorana Markovića.\nSrbija ostaje među zemljama sa umerenim rizikom poslovanja i stabilnim rejtingom\nBonitetska agencija Dun&Bradstreet Srbiju i dalje svrstava u grupu zemalja sa umerenim rizikom poslovanja i stabilnim rejtingom.\nSaxo Bank: Stabilni prihodi na tržištu obveznica\nLeto je stiglo, a topliji i stabilniji vetrovi su stigli do nordijskih zemalja. Stabilnost je, takođe, oznaka dešavanja u drugom kvartalu kada je reč o finansijskim tržištima.\n“Sunac China Holdings” preuzima turistički portfelj “Wanda Group” za 9,3 milijarde dolara\nKompanija “Sunac China Holdings” planira da izdvoji 9,3 milijarde dolara za kupovinu 76 hotela i većinski udeo u 13 drugih projekata kineskog konglomerata “Wanda”, saopštile su te dve kompanije.


Tag / Autokomanda / Vesti online\nNevreme u Beogradu: Voda došla do krova automobila!\nOluja je protutnjala kroz Beograd i pojedine saobraćajnice se nalaze pod vodom.\nKolima uletela na stanicu na Autokomandi i povredila majku i dete\nNarko-bos pobegao od Vučića!?\nB92, Trojka.rs 2 komentara\nGrupa građana usprotivila se izgradnji tržnog centra u Topovskim šupama u Beogradu odakle je u Drugom svetskom ratu nekoliko hiljada Jevreja i Roma odvedeno na streljanje. S druge strane,...\nDelta gradi tržni centar šest puta veći od Arene\nKompanija "Delta ril estejt", članica "Delta holdinga", najavila je danas da će na proleće 2013. godine na beogradskoj Autokomandi započeti gradnju do sada najvećeg i najekskluzivnijeg...\nIzlila se voda na Autokomandi\nJavno preduzeće Putevi Srbije upozorilo je vozače da se na delu autoputa E-75 na prolasku kroz Beograd kod Autokomande izlila voda usled pucanja vodovodne cevi.\nBeta, Fonet 4 komentara\nPolicajci pronašli koverat sa novcem, neka se javi vlasnik\nDvojica policajaca pronašli su večeras na Autokomandi u Beogradu koverat u kome je bilo 650 evra i predali ga u policijsku stanicu na Voždovcu gde rade, saopštio je Sindikat srpske policije.


Vučić čestitao Džonsonu - Radio televizija Pančevo\n23. jula 2019. 0705\nPredsednik Aleksandar Vučić uputio je čestitku novoizabranom premijeru Velike Britanije Borisu Džonsonu i izrazio nadu da će on biti prvi šef britanske vlade koji će posetiti Srbiju, posle četrdeset godina.\nAleksandar Vučić poželeo je uspeh u radu Borisu Džonsonu, kog je Konzervativna partija izabrala za novog britanskog premijera, saopštila je Služba za saradnju sa medijima Predsednika Republike.\n“Vaš izbor svedoči o velikom poverenju, koje je ukazano koliko Vašem iskustvu, toliko i idejama da odgovorite na izazove sa kojima se suočava Velika Britanija. Uveren sam da ćete, kako ste i sami rekli, doneti novu energiju Vašoj zemlji i povesti je sigurnim putem napretka”, piše u čestitki.\nVučić ističe da će Džonson u njemu imati pouzdanog partnera u razvoju političkog dijaloga i jačanju ekonomske saradnje dve zemlje.\n“Nadam se zato da ćete Vi biti prvi britanski premijer koji će posetiti Srbiju, posle bezmalo četrdeset godina. Vašom posetom potvrdili biste da je želja za jačim i bogatijim srpsko-britanskim vezama obostrana, što bi mi u Srbiji poštovali i cenili”, dodao je Vučić.\nPredsednik je ukazao na doprinos Velike Britanije Berlinskom procesu i saradnji na Zapadnom Balkanu, i istakao je da će Srbija, vodeći politiku mira, nastaviti da se bori za stabilnost na Zapadnom Balkanu, kao osnovi za ekonomski i svaki drugi napredak Srbije i regiona.\n“U isto vreme želim da zahvalim britanskoj vladi što je projektima poput digitalne transformacije i jačanja e-Uprave, finansirane kroz Fond za dobru upravu, podržala proces reformi u Srbiji,” navodi se u čestitki Vučića.\nZaustavimo ambroziju: POČINJE AKCIJA SUZBIJANJE AMBROZIJE NA TERITORIJI OPŠTINE OPOVO\nVaskršnja čestitka gradonačelnika Pančeva i predsednika Skupštine\nNikoleta Dragaš 27. aprila 2019. 27. aprila 2019.


Privredna komora SAD "oprezno optimistična"\nAmerička privredna komora ocenjuje da se poslovna klima u najvećoj ekonomiji sveta poboljšava. U svojoj prvoj prognozi ove godine komora predvidja da će američka ekonomija 2011. porasti za više od tri procenta, dok kompanije povećavaju zapošljavanje novih radnika.\nMedjutim, organizacija ističe da je njen optimizam umanjen zbog nekoliko upornih problema, od preterane regulative do američkog duga koji se ubrzano povećava.\nAmerička privredna komora ističe da je 2011. dobro započela. Kongres je nedavno pristao da produži poreske olakšice, potrošači su po svemu sudeći ponovo spremni da troše, a profit kompanija raste.\nTom Donohju, predsednik američke Privredne komore.\nMedjutim, uprkos tom poboljšanju, predsednik komore Tomas Donohju kaže da je oporavak i dalje nestabilan i neravnomeran.\n„Izborni rezultati u novembru, paket poreskih olakšica, napredak u sklapanju sporazuma o trgovini sa Seulom, i novi ton Bele kuće – sve je to ublažilo neposredne strahove poslovne zajednice. Medjutim, velika neizvesnost i dalje postoji medju američkim kompanijama, kreditorima i investitorima.“\nDonohju primećuje da su stambeni i gradjevinski sektor i dalje slabi, te da bi rastuće cene nafte mogle da ponovo pokrenu inflaciju. Čak i ako se u privatnom sektoru ove godine otvori dva i po miliona radnih mesta, kao što komora predvidja, stopa nezaposlenosti i dalje je opasno visoka.\n„Oko 27 miliona Amerikanaca je ili nezaposleno, nedovoljno zaposleno, ili je odustalo od traženja posla. Pretpostavimo da se ove godine zaista otvori dva i po miliona novih radnih mesta. To bi bilo veoma poželjno, ali bi opet stopu nezaposlenosti snizilo za samo jedan procenat“, primećuje Donohju.\nDa bi se ubrzalo zapošljavanje i pojačao američki izvoz, Komora poziva Kongres da podrži sporazume o slobodnoj trgovini sa Južnom Korejom, Panamom i Kolumbijom, koji se trenutno razmatraju. Zakonodavci se takodje pozivaju da ozbiljno prionu na posao smanjenja ogromnog duga SAD.\n„Ako želimo dobro budućim generacijama i našoj ekonomiji, moramo da uložimo ozbiljne napore da se smanji neobuzdana državna potrošnja, a vladin deficit i dug dovedu pod kontrolu“, navodi predsednik američke Privredne komore.\nJoš jedno ključno pitanje za ovaj uticajni poslovni lobi jeste, kako komora opisuje, do sada „nevidjena eksplozija novih regulativnih aktivnosti“. Donohju kaže da su velike firme, uprkos svom rekordnom profitu, nesklone da zapošljavaju nove radnike zbog neizvesnosti oko novih propisa, i složenih poreskih kodova.


Apel - pješaci i biciklisti da vode računa o bezbjednosti - NTV Arena\nApel – pješaci i biciklisti da vode računa o bezbjednosti\nBijeljinska policija apelovala je da pješaci i biciklisti u uslovima smanjene vidljivosti koriste svjetloodbojni prsluk da bi bili vidljiviji u saobraćaju, te da se ne kreću kolovozom pod dejstvom alkohola.\nIz bijeljinske Policijske uprave napomenuli su da je zimski period karakterističan po većem broju saobraćajnih nezgoda sa pješacima i biciklistima, naročito u uslovima smanjene vidljivosti u periodu od 16.00 časova.\nNajveći broj saobraćajnih nezgoda sa ovim kategorijama registrovan je kao posljedica nepropisnog kretanja pješaka, kretanja kolovozom pod dejstvom alkohola, kao i kretanja pješaka kolovozom van naselja bez svjetloodbojnog prsluka.\nDa bi uticali da se smanji crna statistika, policija je apelovala da pješaci i biciklisti koriste svjetloodbojni prsluk koji u znatnoj mjeri pomaže da pješak bude uočen od vozača.\nZimski period karakterističan je i po tome što veći broj ljudi nosi tamnu odjeću, što otežava njihovu vidljivost, a posebno u ulicama i mjestima koji nisu osvijetljeni.\n“Ne dozvolite da postanete dio crne statistike! Ako ste pješak nosite, odjeću koja na sebi ima fluoroscentne i svijetle dijelove kako bi bili uočeni od vozača učesnika u saobraćaju”, dodaje se u saopštenju.\nTags: biciklisti, bijeljina, pjesaci, policija, saobracaj\nPrvo poslati upozorenje zbog neregistrovanih vozila\nU Srpskoj virus korona potvrđen kod 105 pacijenata, preminulo sedam osoba


Cvijeće za Ruže Sarajeva – SARAJEVO.co.ba\nObjavljeno 08. 04. 2011 12. 04. 2011 od sarajevo.co.ba\nCvijeće za Ruže Sarajeva\nAktivisti Inicijative mladih za ljudska prava BiH – YIHR BiH su povodom Dana grada Sarajeva organizovali uličnu akciju obilježavanja spomenika Ruže Sarajeva.\nRuže Sarajeva su vidljivi tragovi minobacačkih granata ispaljenih na grad tokom četverogodišnje opsade grada od 1992 do 1995. godine\n“Na potezu od Katedrale do Trga djece Sarajeva našli smo samo tri ruže na koje smo položili cvijeće, te ih okružili trakom kako bi se na njih skrenula pažnja.”, izjavio je Adis Hukanović, jedan od aktivista koji je osmislio i učestvovao u akciji.\nIstičući da je ideja ove simbolične akcije bila skretanje pažnje na zanemarene spomenike koji svjedoče o opsadi grada, izrazio je žaljenje što mnoge “ruže” više ne postoje, uslijed brojnih rekonstrukcija.\nCvijeće za Ruže Sarajeva (YIHR)\n“Inicijativa mladih za ljudska prava BiH ovom akcijom željela je da otrgne od zaborava autentične spomenike sarajevske opsade i drago nam je da su građani i građanke na licu mjesta pozdravili našu akciju.”, kaže Hukanović.\nAktivisti su još položili cvijeće na Spomenik ubijenoj djeci Sarajeva i ispred Vječne vatre. „Tu smo papirnatim selotejpom napisali YIHR želeći ukazati da za sjećanje i odavanje počasti nisu potrebni skupocjeni buketi već samo malo mašte i inicijative, a mi je imamo.“, poručili su aktivisti/ice Inicijative mladih za ljudska prava BiH.\nInicijativa mladih za ljudska prava u BiH – YIHR BH obrazuje mlade ljude da kritički razmišljaju o svom okruženju i da se aktivno angažuju u promjenama u društvu. YIHR BH gradi nove veze među mladim unutar Bosne i Hercegovine, posebno uključujući podijeljene zajednice i ohrabruje europeizaciju zapadnog Balkana kroz regionalnu saradnju među mladim ljudima iz različitih država bivše Jugoslavije. Organizacija ohrabruje i podržava mlade ljude u BiH da se zalažu za socijalnu i političku akciju o pitanjima koja su bitna za mlade ljude. Ovo zalaganje uključuje promociju kulture sjećanja o ratu u BiH 1992-1995, zalaganje za zaštitu ljudskih prava, manjinskih prava, promoviranje pitanja vezanih za integraciju BiH u EU i demokratizaciju BiH i regije zapadnog Balkana.\nObjavljeno u Sarajevske novostiOznačeno djeca,Opsada Sarajeva,rat,Sarajevske ruže,YIHR\nNazad U subotu izmjena saobraćaja u Starom Gradu\nNaprijed Izgradnja sportskog igrališta u Buča Potoku


SAD demantuju iranske tvrdnje o razmjeni zatvorenika\nArhiv - Zastave Irana\nSjedinjene Države su u nedjelju demantovale izvještaj iranske državne televizije da su Iran, Washington i Velika Britanija postigli dogovore o razamjeni zarobljenika i isplati milijardi dolara Teheranu.\nIranska državna televizija citirala je neimenovanog zvaničnika koji je rekao da dogovor Washingtona i Teherana obuhvata razmjenu zatvorenika uz odmrzavanje iranskih sredstava.\n"Amerikanci su pristali da plate 7 milijardi dolara i razmjene četvoricu iranskih zatvorenika koji su bili aktivni u izbjegavanju sankcija za četvoricu američkih špijuna koji su odslužili dio kazne", prenijela je državna televizija.\nPortparol američkog State Departmenta Ned Price odmah je demantovao izvještaj iranskih medija.\n"Izveštaji da je postignut dogovor o razmjeni zatvorenika nisu tačni. Kao što smo rekli, uvijek potežemo pitanje Amerikanaca koji su privedeni ili su nestali u Iranu. Nećemo prestati dok ih ne vratimo porodicama", rekao je Price.\nŠef kabineta Bijele kuće Ron Klain takođe je demantovao izvještaj.\n"Nema dogovora o oslobađanju četvorice Amerikanaca", rekao je Klain za televiziju CBS.\nTeheran je, koliko je poznato u javnosti, pritvorio četvoricu Amerikanaca - Baquera i Siamaka Namazija, aktivistu za zaštitu životne sredine Morada Tahbaza i američkog biznismena iranskog porijekla Emada Shargija. U izvještaju iranske televizije ne navode se imena Iranaca za koje se Teheran nada da će biti oslobođeni.\nDržavna televizija takođe je prenijela da je zvaničnik naveo da je postignut dogovor sa Velikom Britanijom da plati 400 miliona funti za oslobađanje Britanke iranskog porijekla Nazanin Zaghari-Ratcliffe.\nBritanski zvaničnici umanjili su značaj izvještaja. Britanski Foreign Office je saopštio da zemlja i dalje "razmatra opcije da riješi taj slučaj i da nema dodatni komentar dok se nastavlju pravne rasprave".\nZaghari-Ratcliffe je prošle nedjelje osuđena na još jednu godinu zatvora, saopštio je njen advokat, po optužbama za širenje "propagande protiv sistema" zbog učešća u protestima ispred iranske ambasade u Londonu 2009. godine.\nPrethodno je u Iranu odslužila petogodišnju zatvorsku kaznu nakon što je osuđena za planiranje zbacivanja iranske vlade što je optužba koju ona, njene pristalice i organizacije za zaštitu ljudskih prava odbacuju.\nZaghari-Ratcliffe, koja je u to vrijeme radila za dobrotvornu organizaciju agencije Reuters, privedena je na aerodromu u Teheranu u aprilu 2016. godine dok se vraćala u Britaniju, poslije posjete porodici.\nRichard Ratcliffe, njen suprug, rekao je za agenciju AP da nije upoznat sa bilo kakvim dogovorom o razmjeni.\n"Nismo ništa čuli. Vjerovatno i ne bi smo čuli ništa, ali moj instinkt je da budem skeptičan", rekao je on.\nIran i svjetske sile razgovaraju o oživljavanju nuklearnog sporazuma iz 2015. godine, iz kojeg se Washington povukao prije tri godine.


Senna najbrži F1 vozač svih vremena ! - Automagazin\nČlanovi žirija su glasali bodovanjem po sistemu 20, 19... Ubedljivo prvo mesto zauzeo je trostruki prvak sveta (1988, 1990, 1991), Ayrton Senna. Drugo mesto zauzeo je najuspešniji vozač u istoriji Formule 1, Michael Schumacher, dok je za trećeg najbržeg vozača u istoriji F1 izabran šampion sveta iz 1963. i 1965. godine, Jim Clark.\nOd aktivnih vozača u top 50 plasirali su se dvostruki prvak sveta, Fernando Alonso (8.), Kimi Raikkonen (13.), Jarno Trulli (42.), Mark Webber (43.) i Jenson Button (49.). Od poznatijih pilota šesto mesto zauzeo je Juan Manuel Fangio, sedmi Mikka Hakkinen, jedanaesti Gilles VIlleneuve, četrnaesti Alain Prost, a osamnaesto mesto zauzeo je Niki Lauda. Goran Sarić - Automagazin


Naš Donald protiv Trampa - 05.02.2017, Sputnik Srbija\nNaš Donald protiv Trampa\nČelnici država-članica EU koji su se sastali na Malti zauzeli su strane u vezi sa tim kog će Donalda podržati, Donalda Tuska, predsedavajućeg na njihovom... 05.02.2017, Sputnik Srbija\nČelnici država-članica EU koji su se sastali na Malti zauzeli su strane u vezi sa tim kog će Donalda podržati, Donalda Tuska, predsedavajućeg na njihovom samitu, ili Donalda Trampa, novog američkog predsednika.\n3 Februar 2017, 07:03\nUprkos tome što javno govore o ujedinjenosti, države EU podeljene su u vezi sa tim kako odgovoriti na izvršne mere čoveka koji povlači američku posleratnu podršku evropskoj integraciji i savetuje drugim državama da poput Velike Britanije izađu iz te organizacije za koju tvrdi da služi nemačkom interesu.\nBivši poljski premijer i sadašnji predsednik Evropskog saveta Donald Tusk otkrio je da su mu evropski čelnici na Malti dali nadimak „naš Donald“.\nTo je shvatio kao znak njihove podrške izjavi koju je dao pre samita, u kojoj je upozorio da Tramp, uz Rusiju, Kinu i nasilni islam, predstavlja „pretnju“ za EU.\n„Priča u prostoriji bila je oko ’našeg Donalda‘ i ’drugog Donalda‘“, rekao je jedan zvaničnik koji je bio prisutan na razgovorima na kojima se Tusk osećao dovoljno samouverenim da potvrdi kandidaturu za drugi mandat na čelu Evropskog saveta.\n31 Januar 2017, 07:43\nFrancuski predsednik Fransoa Oland je na tom sastanku kritikovao Trampa i istočnoevropske članice, optužujući ih da primaju evropske subvencije, ali da onda potkopavaju zajedništvo bloka tražeći usluge od Vašingtona.\nNemačka kancelarka Angela Merkel zauzela je diplomatskiji ton, ali je istakla potrebu za „multilateralizmom“, odnosno da države treba da imaju zajednički stav u zastupanju evropskih interesa.\nMnogi u istočnoj Evropi su zabrinuti zbog Trampovog toplijeg tona prema Rusiji, a neki podržavaju i njegovu zabranu ulaska u SAD državljana većinski muslimanskih država.\nLideri članica EU snimljeni na samitu u Malti


Izvinjavam se Jevrejima, nije mi namera da ih vređam\nM. K.\t 2. oktobra 2016. 16:42\nPredsednik Filipina Rodrigo Duterte uputio je danas duboko izvinjenje jevrejskoj zajednici zbog pominjanja holokausta dok je govorio o ratu protiv droge, istakavši da mu namera nije bila da vređa sećanje na ubijene Jevreje, već da uzvrati kritičarima koji su ga povezali sa Adolfom Hilterom, javlja Rojters.\nDuterte je u petak izjavio da je “Hitler ubio tri miliona Jevreja, a Filipini imaju tri miliona narkomana”, te da bi “bio srećan ako bi ih sve pobio”.\nDuterte je, u govoru koji je prenosila filipinska televizija, danas priznao da je komentar koji je izneo u petak razgnevio mnoge Jevreje širom sveta, ali je naglasio da je nacističkog lidera pomenuo da bi javnost znala kako ga protivnici prikazuju.\n“Želeo bih da kažem ovde i sada da sa moje strane nikada nije bilo namere da vređam sećanje na šest miliona ubijenih Jevreja, već da kažem da me kritičari upoređuju sa Hitlerom, koji je pobio tolike ljude. Duboko se izvinjavam jevrejskoj zajednici”, rekao je Duterte.\nToledo – grad istorije i mačeva\nPijan pokušao da uđe u tuđu kuću – izvinio se na genijalan način…\nMogao bih da pojedem jetru teroriste uz so i sirće\nWJRO: Mnoge zemlje još nisu vratile imovinu Jevrejima\nOn je danas ponovo izrazio razočaranje grupama za zaštitu ljudskih prava i, kako je rekao, “glupim” pravnicima Evropske unije.\nDuterteov portparol je juče rekao da Duterte odbacuje poređenje sa Hitlerom.\nMinistarstvo spoljnih poslova Izraela saopštilo je juče da “nije srećno” zbog izjave filipinskog predsednika koji je svoju borbu protiv kriminala uporedio sa Hitlerovim masakrom nad milionima Jevreja.\nPortparol izraelskog ministarstva Emanuel Nahšon rekao je da je Izrael uveren da će predsednik Filipina “pronaći način da pojasni svoje reči”.\nViše od 3.100 ljudi ubijeno je na Filipinima otkako je Duterte stupio na čelo zemlje pre tri meseca i počeo obećani rat protiv droge, na čemu je i zasnovao svoju predizbornu kampanju, a izbornu pobedu je ubedljivo osvojio, zaključuje britanska agencija.\nDominika: Uragan Marija odneo 15 života, premijer plakao…


SZO: Produžetak razmaka između doza najviše do šest nedelja\nTanjug 8. januara 2021. 16:31\nŽENEVA – Svetska zdravstvena organizacija (SZO) izdala je preporuku da vremenski razmak između dve doze vakcine „Fajzer“/“Bajontek“ može da bude proširen na do šest nedelja, prenosi AP.\nStrateška savetodavna grupa eksperata za imunizaciju pri SZO poznata kao SAGE objavila je danas formalne smernice za administriranje vakcine u kojima je navela da je preporučeni interval između dve doze od 21 do 28 dana.\nSZO je takođe primetila da se niz zemalja suočava sa izuzetnim okolnostima ograničenja na zalihe vakcine kombinovan sa velikim opterećenjem zbog bolesti, kao i da su neke države razmotrile odlaganje administriranje druge doze kako bi prvu primio što veći broj ljudi.\nOvaj pragmatični pristup je utemeljen na trenutno dostupnim podacima kliničkih ispitivanja i može da se smatra odgovorom na „izuzetne epidemiološke okolnosti“, navodi SZO i ističe da bi zemlje koje žele da produže interval trebalo da budu sigurne da će vakcinisani pacijenti imati pristup drugoj dozi.\nSZO je rekla da još uvek nema dostupnih podataka o zamenljivosti vakcine „Fajzer/Biontek“ drugim vakcinama protiv kovid-19. Organizacija je takođe navela da nema dokaza o tome da li vakcinacija smanjuje rizik prenošenja virusa drugim ljudima.


KAKVA ZVER – RUSI USAVRŠILI SVOJE LETEĆE ČUDOVIŠTE: Predstavljen jedan od najboljih aviona današnjice! (VIDEO) – Balkan Breaking News\nKAKVA ZVER – RUSI USAVRŠILI SVOJE LETEĆE ČUDOVIŠTE: Predstavljen jedan od najboljih aviona današnjice! (VIDEO)\nby aleksandar - 03/08/2017 0\nSupermoderni ruski lovac je do sada bio poznat pod radnim nazivima PAK FA i T-50, a sada je dobio svoju zvaničnu oznaku: Su-57. Avion je poboljšan novim savremenim motorom zahvaljujući kome će biti bolji od američkih „kolega“ iste generacije\nPrototip lovačkog aviona ruske proizvodnje, dosada poznat kao PAK FA (T-50), dobio je novu, zvaničnu oznaku: Su-57. Trup novog lovca je već uspešno testiran. Pre nego što ovaj avion krene u serijsku proizvodnju biće potrebno da se proveri oružje i motor.\nDeveti prototip lovca T-50 je opremljen motorom pete generacije „Izdelie-30“ koji će biti testiran krajem godine.\nOvo je noviji model motora „Izdelie-117“ i već je montiran na najnoviji Su-57, a „Izdelie-117“ je modernizovana verzija motora AL-31 koji koriste avioni Su-27.\nKakve prednosti donosi novi motor?\nNovi motor će omogućiti avionu Su-57 da u krstarenju razvije nadzvučnu brzinu, što znači da će konstantno moći da leti 2.000 km/č.\nKompozitni materijali od kojih je napravljen trup takođe će omogućiti lovcu da bude neprimetniji, tj. da ga neprijateljski radari teže detektuju.\nPrvih osam aviona Su-57, koji su već napravljeni, „verovatno će zadržati ’stara metalna srca’“, rekao je za „Rusku reč“ Viktor Murahovski, glavni urednik lista „Arsenal Otečestva“.\nRusko ratno vazduhoplovstvo će tek 2019. godine dobiti avione Su-57 potpuno opremljene najnovijim tehnologijama, uključujući i „Izdelie-30“. Ovaj motor će posle detaljnog testiranja biti montiran na Su-57 najranije 2019. ili 2020. godine, dodao je Murahovski.\nDruga faza testiranja\nZa razliku od prethodnih prototipa, deveti prototip aviona Su-57 je opremljen kompletnom radio-elektronskom aparaturom koju će imati završna verzija aviona. To će ruskom lovcu pete generacije omogućiti da izbegne sve savremene sisteme PVO, objasnio je Murahovski.\nU prvoj fazi testiranja aviona Su-57 demonstrirana je impresivna kontrola u letu nadzvučnom i podzvučnom brzinom na različitim visinama.\nSerijska proizvodnja počinje čim se završi druga faza testiranja (testiranje oružja). Po rečima Jurija Sljusara, direktora Ujedinjene korporacije za proizvodnju aviona, rusko ratno vazduhoplovstvo će prvih 12 aviona Su-57 dobiti 2019. godine.\nNajveća konkurencija ruskom lovcu Su-57 biće američki F-22 Raptor i F-35 Lightning.\nVadim Kozjuljin, profesor Ruske vojne akademije rekao je za „Rusku reč“ da će Su-57 biti znatno jeftiniji od odgovarajućih američkih modela.\nRuski lovački avion pete generacije biće pušten u masovnu proizvodnju znatno kasnije od američkog aviona F-22 Raptor, koji se već šest godina koristi u američkom ratnom vazduhoplovstvu. Kozjuljin veruje da to zakašnjenje može biti samo od koristi jer daje ruskim oružanim snagama više vremena da ocene najmodernije strane lovačke avione pre nego što završe svoj sopstveni model.\nPročitajte još: HEROJ MUČENIK – ODSEKLI MU RUKE I PUSTILI GA DA UMRE: Bedan kraj junaka, dušmani da mučili kako su se setili! (VIDEO)\nTRAMP U RATU SA AMERIČKIM KONGRESOM: Odnosi sa Rusijom “veoma opasni”, zakon krši nadležnosti! (VIDEO)\nSAD NASTAVLJA DA DIKTIRA POLITIKU KOSAVA: Brisel urgira “evropski duh”, Haradinaj ipak ne može do pobede?! (VIDEO)\nAbadi: Bitka za Mosul ušla je u presudnu fazu\nSPREMAJTE SE! ŠEF NATO NAREDIO: Stoltenberg traži da se putevi i mostovi u Evropi osposobe za rat sa Rusijom!


Beograd i Priština ukopani u razlike\nZoran PRERADOVIC, Gezim BAXHAKU, Enis ZEBIC\nDok srpski zvaničnici kao dobru stranu ističu činjenicu da je dogovoreno da dođe do direktnih pregovora predstavnika Srbije i Beograda, analitičari u prvi plan ističu određene novine koje bi mogle da utiču na dalji tok pregovora. Razgovori o statusu Kosova sa posredničkom trojkom u Beču su protekli u korektnoj i konstruktivnoj atmosferi, ali sada se treba koncentrisati na predstojeće direktne pregovore, kaže ministar spoljnih poslova Srbije Vuk Jeremić. On istovremeno ocenjuje da će sa otpočinjenjem direktnih pregovora krajem septembra u Njujorku, početi da se smanjuju razlike u stavovima Beograda i Prištine i doći do kompromisnog rešenja:\n“Stavovi su nam različiti, ali se mi zaista nadamo da ćemo sa otpočinjanjem direktnih pregovora početi da smanjujemo te razlike između Beograda i Prištine da bi na kraju došli do kompromisnog rešenja.”\nČlan srpskog pregovaračkog tima Goran Bogdanović za naš program kaže da je bilo iluzorno očekivati da će biti značajnijih pomaka kada je reč o rešenju statusa Kosova i ističe da srpska strana ne može biti zadovoljna sve dok ne dođe do direktnih pregovora Beograda i Prištine:\n“Da kosovskim Albancima prezentujemo naš stav i naše viđenje budućnosti Kosova. Ali, mi očekujemo da u narednom vremenskom periodu, posle sastanka Kontakt grupe, na ministarskom nivou bude još jedan sastanak.”\nVuk Jeremić, međutim, naglašava da je Beograd imao još jednu priliku da međunarodnoj trojci predstavi svoj plan za rešenje budućeg statusa Kosova:\n“Članovi trojke postavljali su konkretna pitanja vezana za detalje tog plana. Čim su pokazali zainteresovanost da shvate i da razumeju šta je ono što zapravo Beograd nudi. Mislim da je ovo jedan dobar početak s obzirom da su, kao prvo, upoznati sa našim predlogom, a kao drugo da smo se dogovorili da ovaj proces nastavimo i da u najskorijem roku dođe do pregovora između Beograda i Prištine.”\nIstovremeno, član beogradskog pregovaračkog tima Aleksandar Simić izjavio je da je pominjanje 10. decembra kao roka za kraj pregovora "lični stav" jednog od članova pregovaračke trojke Volfganga Išingera. Simić je kazao da na sastanku delegacija Prištine i Beograda sa trojkom nije bilo reči ni o kakvim rokovima za završetak pregovora. Dodao je da je iznenađen ocenom Išingera da Beograd nije razradio i dovoljno konkretno predstavio plan o suštinskoj autonomiji Pokrajine, podsećajući da je zbog pitanja koja su na tu temu postavljali članovi posredničke trojke sastanak trajao sat duže nego što je bilo predviđeno.\nKoordinator foruma za međuetničke odnose Dušan Janjić u izjavi za naš program ističe da su u Beču viđene tri novine, najpre uverenje međunarodne trojke da može doći do približavanja stavova Beograda i Prištine, potom da će mandat pregovarača trajati do 10. decembra kao i pristanak Prištine da se pregovori odvijaju u formi dijaloga. On najveći problem vidi u činjenici da srpski tim insistira na pregovorima o statusu, dok albanski tim želi razgovore isključivo o tehničkim pitanjima:\n“To je sada iskušenje za trojku i pretpostavljam da će oni naći neko kompromisno rešenje, da će relativno brzo organizovati jednu vrstu konferencije i pokušati da raščisti sve pozicije.\nNakon 10.decembra, koji je označen kao rok za okončanje pregovora, međunarodna trojka će podneti izveštaj SB koji će pokušati da donese odluku o Rezoluciji zaključuje Dušan Janjić i podvlači da su u opticaju dve opcije:\n“Ako taj izveštaj sadrži rešenje koje je bolje od Ahtisarijevog da se ono stavi na glasanje. Druga opcija je da, ako taj izveštaj sadrži konstataciju da nije bilo moguće postići dogovor, ali da se oko nekih tačaka postigla saglasnost predstoji jedan rad u Savetu bezbednosti, gde bi se te tačke saglasnosti kombinovale sa Ahtisarijevim planom kako bi se došlo do Rezolucije. Treba napomenuti da posle rada trojke i tih istrošenih mogućnosti dodatnih konsultovanja Rusija više neće biti u poziciji da preti vetom. Posle 10. decembra nema veta, posle 10. decembra barem Kontakt grupa, to znači i Rusija sa EU zajedno sa SAD, nastupaju zajednički u pravljenju rezolucije.”\nDodatni pregovori nepotrebni\nPortparol premijera Kosova Agima Čekua, Ulpiana Lama je za naš program izjavila da je jučerašnji sastanak bio u duhu stvaranja razumevanja, posebno sa međunarodnim faktorima o ozbiljnosti pristupa kosovske strane pitanju statusa:\n«Tu je dat jedan predlog koji je projektovan na odnose nakon utvrđivanja nezavisnosti, ne bavi se sadašnjim stanjem. Mi polazimo od premise da je Kosovo nezavisno i da će biti država, a da bi posle toga uspostavili dobrosusedske odnose sa Srbijom. Taj je predlog dobro prihvaćen od strane međunarodnih predstavnika.»\nPolitički analitičar Ilir Dugoli smatra da je jučerašnji susret predstavnika Prištine i Beograda sa predstavnicima trojke, u Beču potvrdio da su obe strane ukopane u svoje stavove:\n«Na jednoj strani su Kosovari, sa svojim predlozima pokušali staviti do znanja da pregovore sa Srbijom vide samo kao pregovore između država. Sa druge strane, jedini pomak među srpskim predstavnicima stoji u početku konkretizacije njihove veoma šture formule - više od autonomije, manje od nezavisnosti. Ipak, nema nekog sadržajnog pomaka i teško je očekivati da će ga biti do kraja pregovora».\nLama ističe da je stav premijera i Vlade Kosova da su dodatni pregovori bili nepotrebni, ali da je to možda period kada treba izgraditi međunarodni konsenzus o hitnom međunarodnom priznavanju nezavisnosti Kosova:\n«Sa naše strane, mi smo tamo predstavili nekoliko materijala, čak i za informisanje medija, upravo zbog potrebe stvaranja unutrašnjeg ali i međunarodnog konsenzusa, a koji ima za cilj da se odmah nakon okončanja 120 dana dodatnih pregovora ubrzano ide prema proglašavanju i priznavanju nezavisnosti Kosova.»\nDugoli kaže kako je nerealno očekivati bilo kakav napredak u pregovorima:\n«Jako je nerealno očkeivati bilo kakav sadržajni pomak, kada obe strane nestavljaju da stoje na dijametralno suprotnim pozicijama i zaista bilo bi previše utopijski da se očekuje da će u eventualnim direktnim kontaktima među stranama biti nekog sadržajnog pomaka.»\nDugoli ističe da je pesimista o tome da je moguće iznaći neko kompromisno rešenje za status Kosova:\n«Ja sam pesimista da iz pregovora kao takvih može bilo šta da dođe na sto u smislu nekog dogovora, imajući u vidu ne samo različita viđenja o ovom delu procesa između dve strane, već i prilično različit način viđenja svrhe ovih pregovora od samih predstavnika međunarodne zajednice koji su uključeni u ovaj proces.»\nPredstavnici trojke Konatakt-grupe su juče, pre i posle sastanka u Beču, ocenili da je 10. decembar rok kada generalnom sekretaru UN–a treba da podnesu izveštaj o dodatnim pregovorima i da im posle toga prestaje mandat. Ocenili su da je atmosfera na sastancima sa delegacijama Prištine i Beograda bila konstruktivna i dobra. Oni su takođe istakli da su od predstavnika Prištine i Beorgada dobili obećanja da neće preduzeti nikakav korak koji bi išao u pravcu miniranja niti provokacija budućeg statusa Kosova i procesa koji vodi trojka.\nU prištinskoj delegaciji na razgovorima u Beču bili su, pored predsednika Kosova Fatmir Sejdiua, premijer Agim Čeku, predsednik Parlamenta Kolj Beriša i predsjednici opozicionih stranaka DPK i ORA Hašim Tači i Veton Suroi. Beograd je na bečkim razgovorima predstavljala "politička delegacija" koju je predvodio šef diplomatije Vuk Jeremić i ministar za Kosovo i Metohiju Slobodan Samardžić.\nU medjuvremenu su podršku Ahtisarijevom planu za Kosovo ponovo dali Nemačka i Makedonija, a Austrija je pozvala Beograd i Prištinu da pokažu evropsku zrelost i da do 10. prosinca reše pitanje statusa Kosova. Kosovski politički vrh već je i ranije najavljivao da će ići u nezavisnost ako pregovori propadnu. Kosovski premijer je na tragu austrijske ministrice vanjskih poslova rekao da Srbija i Kosovo dele zajedničke evropske ambicije.


Vlada RS utvrdila tekst Zakona o 9. januaru\nVlada Republike Srpske (RS) utvrdila je tekst Zakona o 9. januaru, kojim će se urediti obeležavanje nastanka RS.\n“Radi se o potpuno novom zakonu, čija će radna verzija biti upućena na usaglašavanje timu Narodne skupštine, a potom i na usvajanje u parlament”, rečeno je Beti u vladinom Birou za odnose s javnošću.\nSednica Narodne skupštine zakazana je za 11. oktobar. Nakon usaglašavanja teksta zakona, kako je navedeno, moguće je i sazivanje posebne sednice Narodne skupštine RS na kojoj bi se usvojio Zakon o 9. januaru kao danu nastanka RS.\nZakon bi trebalo da razmotri tim Narodne skupštine, koji je ranije pripremio zahtev Ustavnom sudu BiH da preispita svoju odluku iz novembra prošle godine, kada je od parlamenta RS zatražio da iz Zakona o praznicima ukine spornu odredbu o proslavi 9. januara kao Dana republike, smatrajući ga neustavnim i diskriminatorskim za gradjane ovog bh. entiteta koji nisu Srbi.\nNa taj dan (RS) proslavlja i svoju krsnu slavu Svetog arhidjakona Stefana.\nS obzirom na to da Narodna skupština nije u datom roku od šest meseci promenila sporne odredbe Zakona o praznicima, niti je prihvaćen njen zahtev da Ustavni sud preispita svoju odluku o 9. januaru kao Danu republike, ovaj sud je nedavno ukinuo odredbe Zakona o praznicima prema kojima je 9. januar Dan RS.\nTa odluka će biti objavljena u Službenom glasniku BiH, kao i službenim glasnicima RS, Federacije BiH i distrikta Brčko, čime će praktično biti ukinut 9. januar kao Dan RS.\nSkupštinska sednica zakazana je za 11. oktobar, ali neki od članova skupštinskog tima koji su radili na pripremi prigovora Ustavnom sudu BiH o odluci u vezi sa 9. januarom kao Danom republike, nisu dobili verziju novog Zakona o 9. januaru kao danu nastanka RS.\n“Prvi put čujem da je Vlada utvrdila novi zakon o 9. januaru kao danu nastanka RS. S obzirom na to da je Ustavni sud BiH osporio sporne odredbe Zakona o praznicima RS, to znači da će te odredbe formalno-pravno prestati da važe i da će tu oblast regulisati novi zakon. To su, medjutim, samo pretpostavke, jer nisam dobio tekst novog zakona”, rekao je za Betu član skupštinskog tima Dragan Čavić.\nPrema procenama pravnih stručnjaka, usvajanje Zakona o 9. januaru kao danu nastanka RS završilo bi priču o spornim odredbama Zakona o praznicima RS, prema kojima se 9. januar obeležava kao Dan republike.\nS druge strane, usvajanje tog zakona može ponovo izazvati pokretanje novih apelacija pred Ustavnim sudom BiH da se ospori i taj zakon, jer je za bošnjačke političare 9. januar sporan prvenstveno zbog činjenice da je na taj dan 1992. godine tadašnja Skupština srpskog naroda u BiH donela odluku o proglašenju Srpske republike BiH, koja je kasnije preimenovana u RS.


10.09.2020 / 20:00 BiH - Sastanak u Beogradu\nPredsjednik Srbije Aleksandar Vučić ugostit će sutra u Beogradu člana Predsjedništva BiH Milorada Dodika.\nSastanak je najavljen za 11:30h u Vili "Mir".\n„Mi nećemo rat, hoćemo Republiku Srpsku, a nećemo BiH. Republika nije napravljena da bude u BiH. Visok stepen autonomije dobijen Dejtonom je okvir u kojem mi možemo da živimo, ali sve su učinili da to više nije tako”, istakao je Dodik.\n"Moramo da odgovaramo mirno, strpljivo i trpeljivo. Mi ne smijemo da učestvujemo u toj igri, nego da poštujemo sporazume koje smo potpisali", rekao je Vučić.


Goraždevac, 14 godina kasnije: Još ne znamo ko nam je i zašto ubio decu! - Televizija Kopernikus TV K::CN\nGoraždevac, 14 godina kasnije: Još ne znamo ko nam je i zašto ubio decu!\n13/08/2017 | Društvo\nU crkvi rođenja presvete Bogorodici u Goraždevcu na Kosovu služen je parastos Ivanu Jovoviću (19) i Panteliji Dakiću (12), koje su pre 14 godina ubile i dalje nepoznate ubice iz automatskog oružja, dok su se kupali u reci Bistrici.\nDirektor Kancelarije za KiM Marko Đurić poručio je da Srbija i srpski narod ne zaboravljaju svoje žrtve.\nĐurić, koji je posle parastosa položio venac na spomenik žrtvama u NATO bombardovanju i deci stradaloj na Bistrici, naglasio je da država Srbija ne zaboravlja mnogostradalnu srpsku Metohiju, koja je u prethodnim decenijama bila žrtva plana za istrebljenje srpskog naroda sa ovih prostora, koji je gotovo u potpunosti uspeo.\n“I zato na današnji dan pominjemo ne samo Panteliju i Ivana i sve mladiće čija su imena izgravirana na tragičnom spomeniku koji se nalazi u jezgru najveće preostale srppske enklave u Metohiji, i sećamo se desetine hiljada drugih koji su stradali samo zato što su srpske nacionalnosti, bilo da su ubijeni na svojim srpskim pragovima, bilo da su proterani sa svojih ognjišta„, rekao je Đurić.\nOn je naveo da ne možemo govoriti ni o demokratiji ni o ljudskim pravima dok god ljudski život ne vredi ništa i dok se ne zna ili navodno ne zna ime onih koji su odgovorni za najstrašniju etničku mržnju i progon na ovim prostorima.\nUpravo je mnogostradalna Metohija, kazao je Đurić, bila najveća žrtva šovinističkog divljanja o čemu svedoče tragične sudbine hiljada naših ljudi.\n„Na današnji dan dobra je prilika i da odavde sa KiM pošaljemo poruku istrajnosti. Ovde u neposrednoj okolini Peći još ima naših ljudi koji istrajavaju sa svojim porodicama u životu i opstanku na ovoj metohijskoj zemlji. Naša obaveza je da ne samo svojom ljubavlju i solidarnošću nego i da na konkretan način kao država nastavimo da im pomažemo i mi ćemo to činiti kao što smo i sada prisutni u njihovim životima„, rekao je Đurić.\nOn kaže da na današni dan sa KiM, iz Goraždevca, želi još jednom da pošalje poruku da nikada nećemo zaboraviti naše žrtve, da nikada nećemo da prestanemo da se sećamo, da prihvatimo nametanje amnezije od strane onih koji bi želeli da se naprave da tobož nisu odgovorni za ono što se ovde desilo.\n„Reći ćemo sa pijetetom da vodimo računa o tome da budu obeleženi životi i tragične sudbine ljudi koji su stradali i deca koja su stradala samo zato što su nosili srpsko ime„, rekao je on i dodao da je Goraždevac prepun porodica koje su dale svoje najmilije bilo za odbranu zemlje, bilo za odbranu svojih kućnih pragova.\nOtac Sava Janjić rekao je da su država i crkva vekovima zajednoi radile i utemeljile naše predanje još od vrermena Nemanjića pa do danas, i ne zaboravljaju ni stradanje srpskog naroda na KiM.\nI zato na današnji dan pominjemo ne samo Panteliju i Ivana i sve mladiće čija su imena izgravirana na tragičnom spomeniku koji se nalazi u jezgru najveće preostale srppske enklave u Metohiji, i sećamo se desetine hiljada drugih koji su stradali samo zato što su srpske nacionalnosti, bilo da su ubijeni na svojim srpskim pragovima, bilo da su proterani sa svojih ognjišta“, rekao je Đurić.\n„Reći ćemo sa pijetetom da vodimo računa o tome da budu obeleženi životi i tragične sudbine ljudi koji su stradali i deca koja su stradala samo zato što su nosila srpsko ime„, rekao je on i dodao da je Goraždevac prepun porodica koje su dale svoje najmilije bilo za odbranu zemlje, bilo za odbranu svojih kućnih pragova.


Rukometni savez BiH: "Protiv pojedinaca će biti podnesene krivične prijave" - Sportske.ba\n13 Januara, 2022 17:22\nRukometni savez Bosne i Hercegovine izdao je saopštenje uoči početka Evropskog rukometnog prvenstva, na kojem će nastupiti i reprezentacija Bosne i Hercegovine.\nIz krovne kuće bosanskohercegovačkog rukometa poručili su da će protiv pojedinaca biti podnesene krivične prijave zbog lažnog predstavljanja na društvenim mrežama, a saopštenje Rukometnog saveza Bosne i Hercegovine prenosimo u cijelosti:\n”Utakmicom protiv Švedske večeras za rukometnu reprezentaciju Bosne i Hercegovine počinje Evropsko prvenstvo. Našim rukometašima i stručnom štabu želimo mnogo sreće u večerašnjoj, te u naredne dvije utakmice. Uoči večerašnjeg duela, dužni smo da obavijestimo javnost da se uvijek u toku okupljanja reprezentacije pojedinci pokušavaju predstaviti na društvenim mrežama kao zvanične stranice. Kao što ste dosad primijetili, posebno na ovom okupljanju, jedini zvanični profili na društvenim mrežama su oni na kojima možete pronaći zvanične izjave čelnika RSBiH, stručnih štabova svih reprezentacija i igračica i igrača BiH. Zbog toga molimo medije, naše sugrađane, sve ljubitelje i navijače rukometnih reprezentacija Bosne i Hercegovine da kao jedine relevantne stranice na društvenim mrežama uzimaju one na kojima su zvanične izjave i zvanični dokumenti Rukometnog saveza BiH, a to su:\nZa sve ostale stranice, koje se predstavljaju kao zvanične, ne odgovaramo. Protiv pojedinaca, koji vode lažne stranice rukometne reprezentacije BiH i Rukometnog saveza BiH bit će podnesene krivične prijave u KS i TK, zbog lažnog predstavljanja. Rukometni savez BiH podnio je i zahtjeve za verifikacije stranica na društvenim mrežama, te vjerujemo da ćemo iste uskoro dobiti, a pojedincima, koji se lažno predstavljaju, neka je na čast što obmanjuju javnost, ali će za isto odgovarati i pred nadležnim organima” – stoji u saopštenju.\nPodsjetimo, reprezentacija Bosne i Hercegovine prvi meč Evropskog prvenstva igra večeras protiv reprezentacije Švedske, sa početkom od 20:30h.\nVezane vijesti:naslovnaRukometni savez BiH\nRaskol u RS BiH: Pozivamo kolege iz RS-a da sjednemo zajedno za stol…\nSavez RS-a se oglasio povodom nastavka Premijer lige: Stavovi FBiH nisu korektni, ni transparentni\nZVANIČNO: Savez BiH dobio novčanu kaznu\nZVANIČNO: EHF donio konačnu odluku, poznata sudbina Rukometnog saveza BiH


KAN 27% + Mg - Baza đubriva | Agroklub.rs\nAgroklub \_ KAN 27% + Mg\nKAN 27 % s dodatnim magnezijumom je azotno đubrivo, koje sadrži 27 % azota i 4 % magnezijuma. Sastoji se od smese amonijum nitrata s fino mlevenim krečnjakom u obliku belih do svetlosmeđih granula, veličine 2-5 mm. Fizička svojstva ovog đubriva garantuju velike mogućnosti skladištenja. Granule su tretirane proizvodom protiv slepljivanja.\nĐubrivo može da se koristi na svim tipovima zemljišta, kao i u svim vrstama useva. Preporučuje se za primenu na zemljištima siromašnim magnezijumom i sa pH vrednošću ispod 6. Naročito je važno koristiti ga kod kultura s velikim zahtevima za magnezijumom, kao što su: krompir, mahunarke, povrće, voće, vinova loza.


Lovefest:Sve što treba da znate o Covid merama na festivalu\nPočetna Vesti Lovefest: Sve što treba da znate o Covid merama na festivalu\nLovefest je kao jedan od tvoraca inicijative “Safe Events Serbia” kreirao specijalan protokol o merama bezbednosti na festivalima, koji je odobrio Krizni štab Republike Srbije, a protokol detaljno definiše ko sme da uđe na festival i pod kojim uslovima.\nU cilju stvaranja najbezbednijih uslova unutar festivalskog prostora Lovefest je ove godine obezbedio besplatno brzo antigensko testiranje na Covid-19. Ono što je važno da znate je da je besplatno testiranje omogućeno isključivo posetiocima, koji su kupili Regular ili VIP trodnevni komplet ulaznica. Posetioci koji imaju trodnevne Regular i VIP pozivnice za festival ne ostvaruju mogućnost za besplatno testiranje.\nLokacija za testiranje čije troškove pokriva Lovefest, je Hala sportova “Vlade Divac” u Vrnjačkoj Banji (Vojvođanska BB), a na testiranje je neophodno poneti važeću odštampanu Regular ili VIP ulaznicu za festival i lični dokument.\nPrethodni tekstIzgleda da, konačno, stiže Disco Ball Emoji\nSledeći tekstPredstavljamo Energy Stage na devetom Fresh Wave Festivalu!


Bivšem policajcu četiri godine robije zbog mučenja Srba – Visokoin.com\nNaslovna » Bivšem policajcu četiri godine robije zbog mučenja Srba\nBivši policajac Kahro Vejzović je trećestepenom presudom Suda BiH osuđen na četiri godine zatvora zbog mučenja muškaraca srpske nacionalnosti 1992. godine u Stuparima, saopšteno je iz Suda BiH.\nPrvostepenom presudom Suda BiH od 31. avgusta prošle godine Vejzović je oslobođen optužbe da je počinio krivično djelo ratni zločin protiv civilnog stanovništva.\nOn je prvostepeno oslobođen krivice po 14 tačaka optužnice, da je od juna do septembra 1992, kao pripadnik Policijske stanice Stupari, tokom ispitivanja na više lokacija mučio zarobljene srpske civile u Stuparima udarajući ih u glavu i po genitalijama pesnicama, čizmama, palicom i kundakom puške, stavljajući im pištolj i nož pod grlo, te prijeteći im i prisiljavajući ih da jedu papir.\nPresudom vijeća Apelacionog odjeljenja BiH od 12. februara ove godine, odlučujući o žalbi Tužilaštva BiH potvrđen je dio oslobađajuće prvostepene presude i određeno održavanje pretresa pred vijećem Apelacionog odjeljenja Suda BiH.\nNakon održanog pretresa pred vijećem Apelacionog odjeljenja, Vejzović je 16. maja proglašen krivim za ratni zločin protiv civilnog stanovništva i osuđen na kaznu zatvora u trajanju od šest godina.\nVejzoviću je prvobitno suđeno sa Safetom Mujčinovićem, Selmanom Busnovom, Nusretom Muhićem, Zijadom Hamzićem, Ramizom Halilovićem, Nedžadom Hodžićem i Osmanom Gogićem, koji su prvostepeno oslobođeni optužbe za ratne zločine na području Kladnja u periodu od maja 1992. do jula 1993.\nNakon što mu je dvije godine suđeno zajedno sa optuženom sedmorkom, Vejzovićev predmet je zbog njegove bolesti razdvojen i dvije godine bio je u fazi mirovanja, da bi suđenje nakon toga bilo nastavljeno.


Evo šta nas čeka u Narodnom pozorištu 2013.\nNaslov: Evo šta nas čeka u Narodnom pozorištu 2013. Ned 18 Nov - 20:32\nUpravnik nacionalnog teatra Dejan Savić kaže da Narodno pozorište čeka ozbiljna i zahtevna godina u kojoj će akcenat biti stavljen na proverene vrednosti, domaće stvaralaštvo i edukativni momenat.\nSavić je u intervjuu Tanjugu rekao da su od prethodne uprave preuzeti projekti za koje veruje da će biti veliki hit - predstava "Ženski orkestar" Žana Anuja koja je već počela da se igra i "Antigona" Jagoša Markovića.\nNaredne godine "čekaju nas i dva izvrsna teksta Siniše Kovačevića i Dušana Kovačevića kojima se veoma radujemo", rekao je Savić.\nKada je reč o operi, Savić, koji je nekada bio i direktor Opere u Narodnom pozorištu, naveo je da će ona naredne godine biti mnogo angažovana, naročito povodom obeležavanja godišnjice Milanskog edikta.\n"Nastupaćemo u Viminacijumu, Nišu, a tokom centralne proslave u Nišu krajem septembra, početkom oktrobra, biće izvedena svetska premijera opere specijalno pisane za tu priliku", rekao je Savić i dodao da će Narodno pozorište obeležiti i Verdijevu i Vagnerovu godišnjicu.\nVerdijeva godišnjica biće obeležena "Aidom", a Vagnera posle 30 godina vraćamo na scenu Narodnog pozorišta sa "Letećim Holanđaninom", rekao je Savić, koji je od 2005. do 2007. već bio upravnik Narodnog pozorišta, kao prvi i do sada jedini muzički umetnik u istoriji nacionalnog teatra.\nGovoreći o baletu, u trenutku kada je direktor Brus Stajvel podneo ostavku, a na njegovo mesto došao Konstantin Kostjukov, Savić je istakao da će i balet imati ozbiljnu i dobru godinu.\nKao događaj sezone izdvojio je premijeru "Krcka Oraščića" u koreografiji Kostjukova kao "možda poslednji, veliki klasični balet koji nam je nedostajao da zaokružimo korpus klasičnih baleta". "Čeka nas ozbiljna i zahtevna godina. Ja kao upravnik dajem punu autonomiju direktorima i stvaraocima, ali od njih tražim odgovornost", rekao je Savić.\nOn je podsetio da je ovo drugi put da je upravnik Narodnog pozorišta što doživljava kao veliko priznanje njemu i njegovom radu. "Ono što me je obradovalo je i podrška kuće, što je znak da ste nešto ostavili iza sebe i uradili ispravno", rekao je on.\nSavić je, pak, ocenio da su se okolnosti promenile u odnosu na period kada je prvi put bio upravnik. "Došlo je do značajnih promena u društvu i to se reflektuje i na situaciju u pozorištu", rekao je Savić i dodao da ne želi da govori o materijalnoj situaciji, jer je ona "u kulturi uvek ista i služi kao izgovor za nesposobne i neradnike".\nUpravnik Savić je pohvalio i rad Ministastva kulture, ocenivši da Ministarstvo radi ekonomično i štedljivo i da su "prvi put u situaciji da je kraj godine, a para ima".\n"Ministarstvo je jasno odredilo prioritete i zadatke, pritegli su kaiš tamo gde je moglo, štedljivo i ekonomično su i poslovali, pa će kuće od nacionalnog značaja, poput Narodnog pozorišta, Narodnog muzeja, Narodne biblioteke i Arhiva, imati sredstava za projekte", zaključio je Savić.\n» „Zli dusi“ u Narodnom pozorištu


16-01-2021 15:38 Srbija Politika Video\nIspred Srpske akademije nauka i umetnosti danas je održan protest protiv, koji je kako je navedeno u pozivu za njegovo održavanje, "antiustavnih istupanja" predsednika SANU Vladimira Kostića o Kosovu i Metohiji i upućen apel akademicima da se pokrenu inicijative za njegovu smenu.\nMiša Đurković na protestu ispred SANU. (Foto: Pravda)\nSkupu je prisustvovalo nekoliko stotina građana a njima su se obratili nezavisni narodni poslanik i bivši član SPAS-a Vladan Glišić, direktor Instituta za evropske studije Miša Đurković, student Pravnog fakulteta Nemanja Vučković i koji su i organizivali ovaj protest.\nKostiću je zamereno jer je nedavno, gostujući u televizijskoj emisiji NJuzmaks adrie u kojoj ga je voditeljka podsetila na njegovu izjavu iz 2015 - da KiM nisu ni defakto ni dejure u sastavu Srbije i da bi to neko trebalo da saopšti narodu, kazao da "niko u ovom narodu, pa čak ni crkva, nema tapiju nad istinom kada su Kosovo i Metohija u pitanju" te da "status kvo (za KiM) ne postoji".\nGlišić je kazao da Kostić po vokaciji ne može da ne zna šta je "defakto" i "dejure" te upitao po kom poretku Kosovo dejure nije deo Srbije.\n"Izjave Kostića su intelektualno nepristojne i neodgovorne", rekao je on, uz konstataciju da dodao da bi ostali akademici trebalo da se "probude" i da se "sete" da im jedan čovek urušava autoritet i ugled.\nDa je izjava Kostića "opasna" i "štetna", smatra i student Nemanja Vučković, koji je upitao predsednika SANU zašto svoj stav nije formulisao u saglasju sa crkvenim velikodostojnicima.\n"Imamo stav igumana manastira Visoki Dečani da je reč o pogrešnoj i štetnoj izjavi Kostića koja ruši nade Srba na KiM. Akademik Kostić kada nastupa, nastupa u ime Akademije. Poručujemo mu da nećemo dozvoliti da se Ustav Srbije gazi", rekao je Vučković, koji je osudio i ,kako kaže delimičnu podršku koju je Kostiću dao predsednik Srbije Aleksandar Vučić.\nĐurković je apostrofirao činjenicu da je posredi prvi put u istoriji "da srpski narod dolazi da protestuje protiv svoje akademije i njenog čelnika".\n"Kako je moguće da predsednik SANU javno krši Ustav i zagovara kršenje Ustava, najvišeg pravnog akta zemlje? Ustav ga obavezuje isto kao i nas. Kako država može da toleriše instituciju koja radi protiv interesa države u smislu očuvanja integriteta i dostojanstva. Izjavi Kostića su se ponajviše obradovali u Tirani i Prištini", upozorio je Đurković.\nOn je ostale akademike i srpske intelektualce pozvao da se oglase i da se vidi "da li je to i njihov stav", istakavši da su se do sada usprotivili samo akademici Predrag Piper, Danilo Basta i Časlav Ocić.\nProtest je otpočeo minutom ćutanja u znak sećanja na ubijenog lidera GI "Sloboda, demokratija, pravda", Olivera Ivanovića, koji je ubijen na današnji dan pre tri godine a iznad govornika na platou ispred Akademije stajale su spojene aktuelna srpska državna i stara crnogorska zastava - trobojka, jedna do druge.\nNa skupu su viđeni i Milica Đurđević Stamenkovski iz Zavetnika i lider pokreta Oslobođenje Mlađan Đorđević.\nProtest radnika na internetu! Više o tome OVDE.\nDA LI SU I AKADEMICI POSTALI OD MAJMUNA? Izvršni odbor SANU se ogradio od Peticije protiv teorije evolucije\nDa li je SANU za Rusiju ili EU?


Poslovna klima u nemačkoj privredi porasla u decembru\nTanjug 18. decembra 2020. 11:48\nMINHEN – Poslovno raspoloženje nemačkih privrednika se poboljšalo u decembru, budući da je indeks poslovne klime, koji izračunava IFO institut, porastao na 92,1 poena sa 90,9 bodova u novembru.\nKompanije su zadovoljnije trenutnom poslovnom situacijom, a takođe su manje skeptične prema izgledima za narednih šest meseci, navodi se u saopštenju IFO instituta dostavljenom danas Tanjugu.\nIako zaključavanje teško pogađa određene sektore, nemačka ekonomija generalno pokazuje čvrstinu, konstatuje IFO.\nIndeks u prerađivačkoj industriji se znatno povećao, pri čemu su se ocene direktora o trenutnoj poslovnoj situaciji popele na najviši nivo od januara. Optimizam u pogledu poslovnih očekivanja za narednih šest meseci takođe je primetno napredovao, naročito u hemijskoj i mašinskoj industriji.\nU uslužnom sektoru, pokazatelj poslovne klime se donekle oporavio. Kompanije su zadovoljnije trenutnom situacijom, a i njihova buduća očekivanja su nešto manje pesimistična. Ovakvom trendu su u velikoj meri doprinele transportne i logističke kompanije i aktivnosti u sektoru prometa nekretnina. Međutim, kriza i dalje boli turoperatore, usluge smeštaja i delatnike u oblasti umetnosti.\nPoslovno raspoloženje u trgovinskom sektoru se takođe poboljšalo ovog meseca. Procene kompanija o njihovoj trenutnoj poslovnoj situaciji definitivno su bile pozitivnije, a donekle su se razvedrila i njihova šestomesečna poslovna očekivanja.\nRast ovih pokazatelja prvenstveno je bio vođen ocenama i očekivanjima trgovaca na veliko koji opslužuju proizvodni sektor. U maloprodaji se trenutna situacija poboljšala, ali su očekivanja malo tmurnija. IFO napominje da je veliki broj anketiranih trgovinskih kompanija svoje odgovore dostavio pre poslednjeg pooštravanja korona mera.\nU nemačkom građevinarstvu, indeks poslovne klime ostao je nepromenjen. Mada su ocene trenutne situacije bile pozitivnije, porastao je pesimizam u pogledu njihovih očekivanja za narednih pola godine.


Crna Gora: Koronavirus zaustavio RAD više od 40 odsto kompanija\nSrijeda, 20.05.2020 | 15:49\nTokom krize izazvane novim koronavirusom, više od 40 odsto kompanija u Crnoj Gori je prekinulo sa radom, 35 odsto kompanija je djelimično poslovalo, dok je 23 odsto njih bilo u potpunosti operativno, od čega je 13 odsto organizovalo rad od kuće.\nTo pokazuju podaci iz istraživanja koje je Unija poslodavaca Crne Gore (UPCG), uz tehničku podršku Međunarodne organizacije rada (MOR) i u partnerstvu sa Evropskom bankom za obnovu i razvoj (EBRD), sprovela među crnogorskim privrednicima kako bi ocijenila uticaj pandemije COVID-19 na poslovanje u Crnoj Gori.\nGeneralna sekretarka UPCG Suzana Radulović ocijenila je da su teret krize najviše ponijela mikro i mala preduzeća, dok su velike kompanije pokazale značajno veću otpornost na efekte krize, te su u najvećem procentu (38%) bile u potpunosti operativne.\n„Mikro i mala preduzeća su pokazala manju sposobnost da se prilagode novonastalim okolnostima, pa je za očekivati da posledice po njih budu veće, a te činjenice moramo biti svjesni u fazi oporavka naše privrede,” istakla je Radulović.\nIako Istraživanje UPCG pokazuje da čak 90 osto kompanija u Crnoj Gori nije otpuštalo radnike tokom krize izazvane novim koronavirusom, Radulović je upozorila da bi novi talas koronavirusa, za koji se vjeruje da bi se mogao pojaviti na jesen, doveo do zemljotresa u privredi.\n„Ukoliko dođe do još jednog ovakvog talasa bojimo se da će doći do gašenja velikog broja privrednih subjekata, do otpuštanja velikog broja radnika, koliko god poslodavci da ne žele da primijene tu mjeru kao krajnju, ali se plašimo da će okolnosti biti takve,“ poručila je Raduilović.\nSavjetnik za pravna pitanja i socijalni dijalog UPCG Filip Lazović je predstavljajući ključne nalaze Istraživanja kazao da je značajan podatak da je blizu 60 odsto kompanija kazalo da bi, u slučaju nastavka važenja mjera Nacionalnog koordinacionog tijela za zarazne bolesti, moglo funkcionisati najduže tri mjeseca.\n„Ovaj podatak je svojevrstan alarm, jer ukazuje na to da su naša preduzeća zavisna od obrta, te da preduzeća u najvećoj mjeri nemaju neka lagerovana sredstva, gotovinu koju bi u ovakvim situacijama mogli da puste u promet i na taj način da sebi pomognu,“ kazao je Lazović.\nOn je istakao da je svaki treći ispitanik smatra da bi im za obnavljanje poslovanja bilo potrebno između jednog i tri mjeseca, dok je skoro četvrtina ovaj period procijenila od tri do šest mjeseci, odnosno preko 6 mjeseci.\n„Kad je riječ o finansijskom poslovanju tokom krize, preko jedne četvrtine privrednih subjekata iz uzorka pad poslovnih prihoda procjenjuje između 5.000 i 20.000€, a otprilike isto toliko njih taj pad procenjuje u iznosu između 20.000 i 100.000€. Ovo su bili odgovori na pretpostavku da će kriza potrajati do kraja juna,“ kazao je Lazović.\nOn je saopštio da su se tokom ovog perioda, a kroz istraživanje, jasno izdefinisali vidovi podrške za koje privrednici smatraju da bi značajno pomogli održivosti njihovog poslovanja i očuvanju radnih mjesta.\n“Među prioritetima su privremeno snižavanje stopa poreza i doprinosa na zarade i oslobađanje obaveze plaćanja drugih doprinosa vezanih za zarade, odlaganje rokova za prijavu i plaćanje poreza, kao i za plaćanje svih poreskih obaveza nastalih od početka COVID-19 krize sa mogučnošću plaćanja do 24 rate, kao i subvencionisanje naknade zarada poslodavcima koji su privremeno prestali sa radom u skladu sa mjerama Vlade CG,” zaključio je Lazović.\nNacionalna koordinatorka ILO u Crnoj Gori Nina Krgović je kazala da će ova inicijativa na regionalnom nivou zemalja Zapadnog Balkana, rezultirati analizom koja će koristiti poslodavcima, ali i donosiocima odluka.\n„Analiza će sadržati detaljnu procjenu uticaja COVID-19 na zapošljavanje i tržište rada, kao i na svijet rada u cjelini. Na ovaj način, identifikovaćemo radna mjesta i sektore koji su posebno osjetljivi, broj izgubljenih radnih sati, kao i radnih mjesta privremeno, ali i trajno,“ poručila je Krgović.\nPredstavnica EBRD tima za rodnu i ekonomsku inkluziju Dragana Marjanović kazala je da ovo istraživanje Unije poslodavaca jedan od važnih koraka u razumijevanju posljedica krize kako bi se ubrzao oporavak i smanjio negativan učinak na najugroženije radnike.\n“Vjerujemo da će glas privatnog sektora biti od važnosti u kreiranju politika i specifičnih mjera za prevazilaženje krize izazvane pandemijom COVID-19,” kazala je Marjanović.\nIz Unije poslodavaca su poručili da je objavljivanje ovog Izvještaja samo prva etapa istraživanja i da će se uticajem koronavirusa na poslovanje u Crnoj Gori baviti i u narednim mjesecima kako bi vršili svojevrsni monitoring pojava, problema i mogućih šansi, u skladu sa razvojem situacije.\nAktivnost će kompletirati detaljnom analizom za koju vjeruju da će biti važan strateški dokument za planiranje i podršku oporavku crnogorske ekonomije.


UDAR NA NOVČANIK STIŽE IZ ŠOLJICE: Rast cena sirove kafe na berzama odraziće se na trošak potrošača | Novosti.rs\nSKOK cena sirove kafe na svetskom tržištu povećaće i trošak potrošača u Srbiji koji svakodnevno ispijaju svoj omiljeni napitak. Kako za "Novosti" kažu u kompanijama "Štraus adrijatik" i "Nestle", poskupljenje ovog proizvoda je neminovno i kod nas imajući u vidu kretanja na globalnom nivou.\n- Okolnosti su se toliko promenile i postale nepovoljne da je sasvim realno očekivati povećanja cena kafe u maloprodaji u narednom periodu - kaže za naš list Siniša Daničić, generalni direktor kompanije "Štraus adrijatik". - Na poskupljenje sirove kafe na svetskom tržištu su uticala dva faktora, smanjenjenje prinosi u zemljama proizvođačima ove sirovine, i posledice pandemije. Zemlje uzgajivači su se suočile sa velikim izazovima, među kojima su smanjenje radne snage, povećanje troškova i logističke poteškoće, tako da su cenovne promene neminovne.\nIzvršna direktorka iz kompanije "Nestle" za jugoistočno tržište Atana Škalko, takođe, ističe da je realno očekivati da će omiljeni napitak poskupeti i u Srbiji usled rasta cene kafe na svetskom tržištu.\nU Privrednoj komori Srbije objašnjavaju da su proizvođači, uvoznici i trgovci na našem tržištu obezbedili zalihe, a kada ih budu potrošili može se očekivati poskupljenje. Do kada će tačno potrajati te rezerve, međutim, nije poznato, jer niko ne voli da otkriva sa kolikim zalihama raspolaže.\n21. 09. 2020. u 11:08\n- U ovom trenutku ne može da se proceni koliko će poskupeti kafa na našem tržištu, jer će se to znati tek kada proizvođači, uvoznici i trgovci budu počeli da nabavljaju nove količine i sklapaju nove ugovore - ističe Aleksandar Bogunović iz PKS.\nU "Štraus adrijatiku" ističu da je rast akcize od 2017. do 2020. iznosio 8,5 odsto, a da su oni, kao proizvođač, uspevali da ga apsorbuju. Međutim, kako dodaju, skok cene sirove kafe je prevelik i odraziće se i na srpsko tržište.\n- Industrija kafe ima svoje specifičnosti koje je čine kompleksnom u smislu očuvanja stabilnosti - objašnjava Daničić. - Pored cene sirove kafe, kao osnovne sirovine, i uticaja kursa dolara, moramo da uzmemo u obzir i sve lokalne faktore. Kod nas je kafa i dalje akcizna roba i akciza se usaglašava sa stopom rasta cena na malo, a imamo i finansijsko opterećenje u vidu akcizne markice koja je uvedena 2018.\nPOSKUPLJENJE TOKOM NAREDNIH MESECI\nPREMA pisanju uticajnog "Fajnenšel tajmsa", vlasnici pržionica i trgovci kafom imaju sklopljene ugovore sa dobavljačima, što im obezbeđuje stabilnost cena od tri do devet meseci. Procenjuje se da će se poskupljenje sirovog zrna preliti na maloprodaju kada se ti sporazumi okončaju i ekonomije otvore.\n- Još uvek isporučujemo kafu iz prethodnih ugovora, ali naredne isporuke će biti skuplje - kažu u kompaniji "Merkante", koja trguje sirovom kafom. - Veleprodajne i maloprodajne cene počeće da reaguju od sada do kraja godine.\nkafa cena poskupljenje tržište


RTS :: Ksenija Janković i Nenad Lečić na Kolarcu\nKultura Ksenija Janković i Nenad Lečić na Kolarcu\nKsenija Janković i Nenad Lečić na Kolarcu\npetak, 18. okt 2013, 23:45 -> 17:53\nViolončelistkinja Ksenija Janković i pijanista Nenad Lečić nastupili su u okviru 45. Bemusa. Umetnici koji već godinama žive i rade u Nemačkoj, u dvorani Kolarčeve zadužbine predstavili su dela Šumana i Mendlsona.\nU okviru 45. Bemusa nastupili su Ksenija Janković, violončelistkinja i Nenad Lečić, pijanista. Dvoje naših umetnika čija je umetnička biografija ispunjena mnogobrojnim priznanjima i koji već godinama žive i rade u Nemačkoj, u dvorani Kolarčeve zadužbine predstavili su dela Šumana i Mendlsona.\nNeko je za Kseniju Janković rekao da je čarobnica, da je velemajstor, a zapravo je jedinstvena od trenutka kada se prvi put, pre više od tri decenije, našla na koncertnoj sceni.\nNekadašnji profesori poput čuvenih čelista Rostropoviča, Furnijea, Navare uz sve razlike u pedagoškom prostupu, sigurno bi se složili da vreme i energija koju su uložili u nju nije otišlo u nepovrat.\nDanas i sama pedagog na Viskoj školi za muziku u Detmoldu, na koncertnoj sceni osvaja samosvojnim umetničkim izrazom, posvećenošću i muzikalnošću.\nDostojan partner u tumačenju Šumanovih i Mendlsonovih kompozicija bio joj je Nenad Lečić, nekadašnji vunderkind iz Čačka, a danas docent na visokim školama za muziku u Kelnu i Detmoldu.\nVanserijski talenat i senzibilitet umetnika koji muziku doživljava kroz boje, omogućili su posetiocima ovog koncerta da ga dožive kroz svojevrsnu paletu uzbudljivih, ali i nežnih, nostalgičnih boja romantizma.\nI Ksenija Janković i Nenad Lečić već godinama uspešno grade svoju karijeru u inostranstvu, a pritom su naši. Naši, da uvek priteknu kada je teško, da nas ne iznevere, i naši kada dođu kući da sviraju onako punog srca, ali na svetskom nivou.


source.ba | Sirijci suočeni s nestašicama hljeba prvi put od početka rata\nSirija bi se mogla suočiti s ozbiljnim nestašicama hljeba po prvi put od početka rata, u još jednom izazovu za vladu predsjednika Bashara al-Assada suočenu s ekonomskom propašću i novim američkim sankcijama, saopćili su u četvrtak zvaničnik UN-a, aktivisti i poljoprivrednici.\nVeć sada postoje neki dokazi da ljudi sebi umanjuju obroke - izjavio je Mike Robson, predstavnik Organizacije UN-a za hranu i poljoprivredu (FAO).\nSirijska ekonomija propada pod teretom složenog, višestranog sukoba koji je u desetu godinu, a finansijska kriza u susjednom Libanu prekinula je vitalni dotok američkih dolara.\nNagli rast cijena otežao je život Sirijcima pogođenim ratom u kome su ubijene stotine hiljada ljudi i raseljeni su milioni.\nSamo u proteklih šest mjeseci, procjenjuje se da je broj ljudi s „nesigurnim pristupom hrani“ porastao sa 7,9 na 9,3 miliona, sudeći po podacima Svjetskog programa hrane.\nSjedinjene Države u junu su uvele do sada najteže sankcije Siriji. Washington tvrdi da takozvani Cezarov akt isključuje humanitarnu pomoć i ima za cilj ustanoviti odgovornost Assadove vlade za ratne zločine.\nSirijske vlasti krive zapadne sankcije za sveprisutne teškoće s kojima se suočavaju obični Sirijci.\nSirijska funta, koja je godinama imala stabilan kurs prema američkom dolaru (500 funti za jedan dolar), u prošloj godini je počela naglo da gubi na vrijednosti, padajući na 3.000 funti za dolar u junu, u očekivanju novih američkih sankcija.\nPrije rata Sirija je imala rezerve brašna koje su mogle podmiriti više od jednogodišnjih potreba stanovništva.\nSirija je drastično smanjila proizvodnju otkako je sukob izbio. Ta zemlja je proizvodila je nekada četiri miliona tona brašna godišnje i bila je u stanju da izvozi 1,5 miliona tona.\nFAO je procijenio da je Sirija u ovoj godini proizvela između 2,1 i 2,4 miliona tona brašna, prenosi Reuters.


Ne dozvoliti da “reprezantacija Luganaska” igra u Srbiji - Centar za evroatlantske studije - CEAS\nNe dozvoliti da “reprezantacija Luganaska” igra u Srbiji\nCEAS saopštenje za javnost, 29.7.2014.\nCentar za evroatlantske studije iz Beograda (CEAS) najoštrije se protivi planu fudbalskog kluba Novi Sad da krajem avgusta odigra prijateljsku utakmicu sa takozvanom reprezentacijom takozvane samoproglašene Narodne Republike Lugansk.\nCEAS smatra netačnom ocenu predsednika UO FK Novi Sad, Tomislava Lovrekovića, u kojoj se iznosi sledeće: “Tamošnjem narodu je potrebna podrška i na ovaj način se šalje poruka mira. Saosećamo sa svima gde se danas gine i gde se gube glave, zbog raznih ideala, bez namere da ulazimo u ideološke podele i stajemo na nečiju stranu. Smatramo da je narodu tamo preko potrebna bilo koja vrsta podrške, a poznato je da sport kroz vekove miri ljude. Otuda ideja da naši prijatelji iz Novorusije budu gosti u našem gradu, da pokažemo da umemo da budemo uz druge kao što su oni bili uz nas."\nPodsećamo da rat u istočnoj Ukrajini nije “ideološki” sukob već neustavno delovanje separatista protiv Ukrajine, članice UN, čiji teritorijalni integritet država Srbija podržava, pa “čak i Krima” kako su nam samo pre neki dan to saopštili državni zvaničnici RS. Narod na istoku Ukrajine su i državljani Ukrajine koji to žele i da ostanu, koji su izloženi teroru sepratista. Ukrajinska država nikoga na istoku Ukrajine, do početka delovanja separatističkih teško naoružanih grupa, nije izlagala granatiranju niti na druge načine izlagala životnoj opasnosti.\nSmatramo da organi države Srbije treba u korenu da saseku ovu ideju i tako u praksi pokažu da poštuju teritorijalni integritet i suverenitet prijateljske Ukrajine.


Foto: Fudbalski kamp "Deki 5" / screenshot\nKamp se nalazi na Zlatiboru i organizovan je za mališane, koji imaju priliku da uče prve fudbalske korake, pa i da ih razvijaju uz velika imena ovog sporta. Počeo je sa radom 28. jula i trajaće do 18. avgusta. Programi se odvijaju u tri uzrasne kategorije.\nPozitivnu stranu ovakvog poteza Dejana Stankovića prepoznao je i Ibrahimović, koji je iz Amerike poslao poruku podrške.\n- Ćao Deki, želim ti puno sreće na tvom kampu "Deki 5". Sve najbolje majstore, ćao šampione - rekao je Šveđanin u video poruci.\nPodsetimo, kamp "Deki 5" je posetio i Saša Ilić, fudbaler Partizana. On je zajedno sa Stankovićem poslao jasnu poruku da rivalstvo sa terena ne treba prenositi u privatan život.


Rukometaši Spartaka poraženi od Vojvodine (18:20) | (Vesti - 17. 04. 2016) Subotica.com\nRukometaši Spartaka poraženi od Vojvodine (18:20)\nPred oko 800 gledalaca u subotičkoj Hali sportova Vojvodina je još jednom bila bolja od Spartaka i nanela mu drugi poraz u plejofu. Posle remija sa Partizanom, pobede nad Crvenom zvezdom usledila su dva poraza - od Metaloplastike i Vojvodine. U narednom kolu Spartak gostuje poslednje plasiranoj Slogi u Požegi.\nRukometaši Spartaka nisu uspeli da savladaju aktuelnog prvaka Srbije. U meču koji je do samoga kraja bio rezultatski veoma uzbudljiv gosti su pobedu overili u poslednjem napadu.\nPočetak utakmice pripao je Vojvodini koji su sa dva gola Stankovića i jednim Todorovića poveli sa 3:0. Županjac je u 7. minutu uspeo da postigne prvi gol za domaće, a nakon odlične igre u odbrani, Ljubojević smanjuje na 3:2. Subotičani su u 10. minutu na terenu imali dva igrača manje, međutim odličnom igrom u odbrani naterali su protivnika na grešku i čak izjednačili rezultat preko Ljubojevića. Usledila je još jedna uspešna odbrana i gol Županjca za preokret, 4:3 u 12 minutu. Razigrao se tada Jovanović, postigao tri gola u nizu i vratio prednost na stranu novosađana 4:6.\nU 23. minutu novo poravnanje na utakmici, Županjac odlično krade loptu, dodaje Ljubojeviću koji svojim četvrtim golom donosi 7:7. Ponovo je Jovanović bio strelac za Vojvodinu, da bi Župajac i Ljubojević preokrenuli na 9:8. Arsenić je izjednačio na 9:9 a Radulović je odbranjenim sedmercom sačuvao nerešen rezultat nakon pola sata igre.\nDrugo poluvreme počelo je vodstvom Spartaka, kada je Jelić je sa crte od šest metara pogodio mrežu za 10:9. Prvu ozbiljniju prednost gosti su stekli u 38. minutu kada je Arsenić odbranio sedmerac Županjcu a Todorović na suprotnoj strani pogodio za 11:14. Nakon dve odlične odbrane Radulovića, domaći su se primakli na gol zaostatka 14:15. Todorović povećava na 16:18, da bi pet minuta pre kraja pogodio Basarić a zatim Knežević sa sedam metara doneo novo poravnanje na utakmici od 18:18.\nEkipe su igrale odlično u odbrani zbog čega je bilo malo golova na utakmici a posebno u poslednjih desetak minuta. Tri minuta pre kraja Marjanović pogađa za novo minimalno vodstvo Vojvodine, 18:19. Spartak je propustio dva napada za izjednačenje da bi pobedu gostima osigurao Orbović, desetak sekundi pre kraja.\nSpartak - Vojvodina 18:20 (9:9)\nSpartak: Kosović, Đekić 1, Perović, Knežević 1, Ljubojević 7, Lojaničić, Radulović, Distol, Županjac 6, Jelić 1, Basarić 2, rakocija, Čupić, Abadžić.\nVojvodina: Arsenić L., Orbović 4, Popov 1, Todorović 2, Milašević, Perović, rastvorcev, Marjanović 1, Smiljanić, Ranisavljević, Jovanović 6, Arsenić N. 1, Stanković 5, Rajičević, Vučković, Gugleta.


Putinove komenatre o raspadu SSSR-a američki kongresmeni vide kao zabrinjavajuću antidemokratsku tendenciju\nNedavni kontroverzni komentari ruskog predsednika Vladimira Putina podstakli su nove kritike iz američkog Kongresa. Neki zakonodavci komentare iz Kremlja nazivaju, zabrinjavajućuim antidemokratskim tendencijama u Rusiji.\nKomentar Vladimira Putina da pad Sovjetskog Saveza predstavlja “najveću geopolitičku katastrofu 20. veka”, izazvala je dodatnu zabrinutost zbog pravca kojim se kreće demokratija u Rusiji. Članovi Predstavničkog doma Kongresa pridružili su se senatorima koji zahtevaju usvajanje zakona kojim bi se od predsednika Buša tražilo da uslovi učešće Rusije u Grupi osam najrazvijenih zemalja sveta unapređenjem demokratskih normi u toj zemlji. Republikanski kongresmen Kristofer Koks kaže da je cilj nove predložene mere da se održe demokratski standarde koje Kremlj počinje da narušava.\n“Nazadovanje pod Putinom u odnosu na reforme sprovođene dok je Jelcin bio na vlasti, i Putinovo okretanje nekoj vrsti autokratske represije nije viđeno od pada komunizma, za kojim on žali. Sve to ukazuje da ne bi trebalo dozvoliti da Rusija i dalje učestvuje u radu Grupe-8. Rusiju više ne treba pozivati na samit te grupe, niti bi trebalo da bude domaćin tog skupa iduće godine”.\nIsključenje Rusije trebalo bi da traje, rekao je dalje Koks, sve dok predsednik Buš i drugi lideri ne utvrde da Moskva podržava i poštuje demokratska načela. Tom Lantos, koji je i najviše rangiran demokrata u Odboru za međunarodne odnose Predstavničkog doma, podsetio je na to da je Moskva bila pozvana da se pridruži liderima prvobitne Grupe-7, na početku demokratizacije u Rusiji. Zemlja otada nazaduje, dok predsednik Putin koristi rat protiv terorizma kao izgovor za represiju političke opozicije, ustvrdio je Lentos:\n“Izjava gospodina Putina od pre nekoliko dana da je najveća tragedija 20 veka dezintegracija Sovjetskog Saveza indikativna je za iskrivljeno viđene bivšeg pukovinka KGB-a o tome šta 20 vek predstavlja u svetskoj istoriji.”\nLentos je naveo primere vladine represije nezavisnih medija, selektivnog progona poslovnih lidera kao i poteze Rusije u Ukrajini. Koks i Lantos će nastaviti da se zalažu da Rusija ne bude domaćin samita Grupe osam iduće godine, kao što će se protiviti i svim drugim pokušajima da se ozvaniči članstvo Rusije u toj grupi. Tom Lantos je takođe naveo da će jedna delegacija američkih zakonodavaca tokom svoje skorašnje posete Moskvi pokrenuti pitanje zastoja demokratije u Rusiji.